Potpredsednica Vlade Republike Srbije i ministarka kulture i informisanja, Maja Gojković, otvorila je konferenciju „Nova pismenost za novo doba“ u novoj zgradi Radio televizije Vojvodine u Novom Sadu i tom prilikom istakla da su neophodna znanja i veštine medijske pismenosti kako bi se iz digitalnog okruženja izvuklo najbolje i prepoznale lažne vesti.\nMinistarka kulture naglasila je da svako demokratsko društvo teži da na kvalitetan način uredi oblast informisanja i medija, kao jedan od neophodnih stubova demokratije.\n„I naše društvo prepoznaje značaj informisanja, njegovu ulogu i važnost i nastoji kontinuirano da radi na unapređenju ove oblastiˮ, rekla je Gojković.\nMinistarka je naglasila da Ministarstvo kulture i informisanja radi na kreiranju politika medijske pismenosti, saradnjom sa međunarodnim razvojnim partnerima, kroz sprovođenje projekata u oblasti informisanja i medija.\nGojković je podsetila da je Ministarstvo unelo medijsku pismenost u Strategiju razvoja sistema javnog informisanja u Republici Srbiji za period od 2020. do 2025. godine, a ovaj pojam je unet u set medijskih i dva obrazovna zakona.\nOna je dodala da je, upravo imajući u vidu značaj ove teme za naše društvo, i posebno mlade, izrađen „Priručnik za razvoj i unapređenje medijske pismenosti u preduniverzitetskom obrazovanju”.\n„Ovo smo uradili sa našim partnerima upravo u cilju unapređenja i razumevanja ove teme, kao i jačanja kompetencija nastavnika, dece, ali i roditelja. Istovremeno emitovan je i igrano-dokumentarno-animirani televizijski serijal o medijskoj pismenosti na Radio-televiziji Srbije i Radio-televiziji Vojvodine, koji se oslanjao na obrazovne sadržaje iz priručnika za medijsku pismenost. Na ovaj način, podržali smo i ulogu javnih medijskih servisa u razvoju programa posvećenih promovisanju medijske pismenosti među mlađom populacijomˮ, rekla je ministarka kulture.\nGojković je ukazala na simbolički značaj to što se danas o medijskoj pismenosti za novo doba govori upravo u zgradi RTV koja je građena za buduće doba.\nTakođe je istakla da je razvoj digitalnih tehnologija u 21. veku iz korena promenio naše navike i svakodnevicu, kao i doživljaj društvenog života i dodala da je on u velikoj meri uticao na pojavu i sve veću prisutnost novih medija, društvenih mreža, što se odrazilo i na tradicionalne medije, koji su morali da uhvate korak sa nezaustavljivim promenama kako bi sačuvali publiku.\n„Trka za informacijama dovela je do toga da je u digitalnom svetu sve više poruka, naslova, vesti i uopšte sadržaja koji su nam svima dostupni na jedan klik. Sve veća popularnost društvenih mreža, obilje informacija i njihova nepreglednost, posebno ako se one nekritički koriste, lako mogu dovesti do toga da postanemo žrtva lažnih vesti, a njihovim šerovanjem da dalje širimo takve nepouzdane infromacije. Ovakve pojave mogu veoma lako stvoriti čitav lavirint dezinformacija i glasina, u kome se svako od nas može lako izgubitiˮ, izjavila je ministarka.\nGojković je napomenula da je upravo zbog toga moć medija danas još veća imajući u vidu da se zahvaljujući njima daje značaj ljudima i događajima i utiče na način na koji će društvo usvojiti određene pojave i stavove.\n„Zato je izuzetno važno da se posebno kod mladih razvijaju sposobnosti čitanja, tumačenja i procenjivanja medijskih sadržaja. Jasno je da novi oblici komunikacije stvaraju nove izazove, a te izazove moramo da rešavamo starim metodama – učenjem, obrazovanjem, razvijanjem kritičke misliˮ, podvukla je ona.\nGojković je danas potpisala Memorandum sa Fondacijom „Propulisionˮ o saradnji u vezi sa razvojem i unapređenjem medijske i informacione pismenosti u Srbiji.\nZbog poštovanja epidemioloških mera konferencija se odvija u hibridnom formatu, a govornici i mediji su prisutni u info centru Radio-televizije Vojvodine odakle se emituje događaj, a svi zainteresovani konferenciju mogu pratiti putem live stream na YouTube kanalu Ministarstva kulture i informisanja ili na Facebook stranici Propulsion Fonda.\nTags: „Nova pismenost za novo dobaˮ, Fondacija „Propulisionˮ, Maja Gojković, medijska pismenost


EP u BiH\nEvropski pokret u Bosni i Hercegovini (EPuBIH) je nastao udruživanjem građanki i građana iz više gradova Bosne i Hercegovine.\nPrvobitna ideja osnivanja današnjeg EPuBIH začeta je 27.januara 2005.godine, kada je nastala i sa radom otpočela sekcija “Evropski pokret“ za djelatnost iz oblasti evropskih integracije pri Evropskom kulturnom centru(EKC),koji je kasnije inicijator osnivanja Evropskog pokreta.\nKonačno, 27.marta 2006.godine,na Osnivačkoj skupštini nove organizacije, sekcija prerasta u samostalnu nevladinu organizaciju- „Evropski pokret u Bosni i Hercegovini“, koja je registrirana u Ministrastvu pravde BiH na državnom nivou- 10.maja 2006. pod brojem RU-433/06 i koja djeluje globalno na području cijele Bosne i Hercegovine i regiona.\nOsnivačkoj Skupštini u Zavidovićimaprisustvovali su predstavnici nevladinih organizacija i pojedinaca iz 8 gradova ( Gračanica, Šekovići, Bijeljina, Tuzla, Zenica, Žepče, Vitez i Zavidovići) Bosne i Hercegovine, dok su osnivanje podržale počasne predsjednice i ambasadorke dobre volje EPuBIH- Svetlana Broz i ShahrzadVakilzadeh.\nEvropski pokret u BiH je opstao i razvijao se zahvaljujući damama i ženama,koje su ostavile dubok trag u njegovom nastanku i prvim koracima i aktivnostima,a čije djelo i imena će zauvijek biti pisana velikim slovima : ShahrzadVakilzadeh, Svetlana Broz, LamijaTanović, Jasminka Mujkanović . Svima njima jedno veliko hvala za iskrenu i nemjerivu ljudsku i stručnu podršku, jer bez njih Evropski pokret ne bi opstao i izrastao u lidera procesa EU integracija u BiH.\nSkupština Evropskog pokreta u BiH broji 35 članova,a istaknutiji članovi naše organizacije,počasni predsjednici ili organa upravljanja su: Jakob Finci, predsjednik Jevrejske zajednice u BiH,Dino Čolić, savjetnik načelnika Gračanice, ShahrzadVakilzadeh- Mostovi prijateljstva, Kemal Hrnjić-direktor mljekare Meggle BiH, Emir Hadžikadunić-ambasador BiH u Maleziji, Igor Davidović bivši ambasador BiH pri EU i OSCE, Ivan Barbalić bivši ambasador BiH u UN i Rusiji, Dinko Mujkić ...................\nDanas EPuBIH ima kao partnere 48 lokalnih zajednica sa područja cijele Bosne i Hercegovine,sa kojima je potpisan Memorandum o „Evropskom partnerstvu“,te gotovo 20 poslovnih subjekata iz različitih oblasti poslovanja, koji su prijatelji i partneri organizacijeu procesu EU integracija.\n2008.godine u Zenici je potpisan Memorandum o saradnji i partnerstvu sa ambasadama zemlja tkz.“Višegradske grupe“ ili V-4, koju čine Češka,Mađarska,Poljska i Slovačka.\nPored „V-4“ Evropski pokret u BiH je ponosan na partnerstvo i odličnu saradnju sa ambasadama Austrije i Slovenije,koje čine „EU šestorku“, a koja je , po našem skromnom mišljenju i deset godina dugom iskustvu u radu i kontaktu sa predstavnicima međunarodne zajednice u okviru EU integracija Bosne i Hercegovine, najkonkretniji i najpouzdaniji „evropski prijatelj“, lobist i partnernašeg društva, svih naših naroda,narodnosti i građanki i građana ove zemlje.\nEPuBIH je osnovan po uzoru na Evropski pokret Internacional sa sjedištem u Briselu i Evropski pokret Njemačke sa sjedištem u Berlinu,gdje su sve političke partije , članice Evropskog parlamenta i Njemačkog parlamenta- „Bundestag“, članice Evropskog pokretaInternacional, odnosno Evropskog pokreta Njemačke, čime se više nego jasno simbolizira volja i odlučnost evropskog i njemačkog društva da ustrajui pruže punu podršku društvenom sistemu na evropskom putu,koji nije završen ulaskom u EU, nego se stalno nadograđuje u procesu koji će trajati generacijama i generacijama ljudi evropskog kontinenta.\nEvropski pokret u BiH od 2010.godine u ime građana Bosne i Hercegovine dodjeljuje Orden, Plaketu i KljučEvropskog pokreta, jer je Bosna i Hercegovina jedina zemlja u Evropi i možda u svijetu,koja nema funkcionalan Zakon o medaljama i ordenima, tako da nije u mogućnosti nikome iste uručiti ili dodijeliti. Nosioci najviših priznanja građana ove zemlje su trojica (dva bivša i jedan aktualni) visokih predstavnika u BiH, šestorica predsjednika svih država regiona- bivše SFR Jugoslavije,brojni ministri i diplomate i ambasadori stranih država,evropski komesari i poslanici ,predstavnici religijskih zajednica, poslovnog sektora i dr.oblasti društvenog i javnog života kako BiH, tako i šireg regiona, Evrope i svijeta.\nEvropski pokret u BiH je jedini relevantniji subjekt u BiH, pored Delegacije EU, DEI i manjeg broja sličnih institucija,koje po prirodi svog posla to imaju u opisu svog posla i djelovanja, koji tradicionalno od 2005.godine redovno, svake godine, do danas obilježava Dan Evrope u BiH.\nOd 2007.godine Evropski pokret dodjeljuje priznanja zaslužnim pojedincima i kolektivima,iz zemlje i inostranstva, koji su na bilo koji način dali doprinos napretku procesa EU integracija ili društvenog prosperiteta, odnosno svojim radom i angažmanom pomogli i unaprijedili internacionalni i međunarodni ugled Bosne i Hercegovine.\nVIDEO: BN TV - Brčko, Dan Evrope\nEvropski pokret je rijetka nevladina organizacija u BiH, koja je samoodrživa u svom radu,odlučivanju i odabiru aktivnosti, što znači da nismo ovisni o volji donatora, političkih partija i stranaka, kako domaćih tako i inostranih, što nam u mnogome otežava rad i aktivnosti,ali nas čini sretnim i zadovoljnim da smo u prilici i mogućnosti raditi samo u interesu naroda i narodnosti, građanki i građana prelijepe Bosne i Hercegovine.\nO Danu Evrope u BiH\nIlidža - Sarajevo 2014\nPale - Jahorina 2011


Cena domaće maline od 250 do 400 dinara za kilogram - Portal NAŠE SELO\nMalina se bere već nekih sedam do deset dana u mačvansko-prnjavorskom kraju gde je hladnjačari plaćaju od 350 do 400 dinara za kilogram. U Zapadnoj Srbiji, Užicu, Arilju, Ivanjici, Kosjeriću i Požegi, gde se nalazi najveći deo njenih zasada, trenutne akontne cene su 250 dinara po kilogramu, kažu za Novu ekonomiju u Asocijaciji malinara Srbije.\n„Ovde su faktički podeljeni malinari, odnosno cela Srbija, na dva načina. Isti otkupljivači iz Zapadne Srbije plaćaju malinu (po kilogramu) od 350 do 400 dinara u mačvansko-prnjavorskom kraju, a kod nas je 250 akontna cena“, kaže Dobrivoje Radović, predsednik Asocijacije malinara Srbije.\nOn naglašava da će situacija u vezi sa ovogodišnjom cenom maline biti jasnija za sedam dana. Ocenjuje da trenutne cene maline u Zapadnoj Srbiji nisu zadovoljavajuće, jer je došlo do poskupljenja osnovnih životnih namirnica u odnosu na prošlu godinu.\nPrema Radovićevim rečima, prošlogodišnja cena maline od 220 ili 215 dinara odgovara ovogodišnjoj ceni od 320 do 350 dinara za kilogram, bez obzira na stabilan kurs dinara u odnosu na evro. Smatra da je svaki iznos preko 330 dinara stvar ponude i potražnje za „crvenim zlatom“.Sagovornik Nove ekonomije podseća da je na prelazu iz prošle u ovu godinu prodato od 30 do 45 hiljada tona prodate maline, koja nije isporučena:\n„Hladnjačari i izvoznici su (zbog toga) već plaćali penale kada su imali ugovore od 2,6 do 2,9 evra po kilogramu maline“, kaže predstavnik Asocijacije malinara Srbije.\nOn podseća da su se cene u trrgovini koja se tada obavljala u Srbiji kretale od 380 do 470 dinara za kilogram.\nCena će morati da raste\nRadović kaže da će cena maline u Zapadnoj Srbiji morati da raste jer će malinari u suprotnom iskazati svoje nezadovoljstvo kroz proteste na putevima, ulicama, pred malinjacima ili hladnjačama.Berba malina u planinskim predelima još nije počela, ali se očekuje uskoro, kaže predstavnik Asocijacije malinara Srbije koji svoje plantaže maline ima u mestu Prilike kod Ivanjice.\nOcenjuje da su prinosi maline za sada oko 40 odsto manji od očekivanih. Toplotni talas koji je zahvatio celu Srbiju, prema njegovim rečima, najviše će se odraziti na voćarske i ratarske kulture, malina narednih dana neće smeti da se navodnjava, pa će prinosi biti manji od 20 do 25 odsto.\nRadović je zamolio izvoznike maline, kupce i hladnjačare da ne podgrevaju tenzije među proizvođačima, jer je trenutna situacija složena, a problem je i nedostatak radne snage.Dnevnice za berače malina kreću se od 2.000 do 3.500 dinara. Cene branja po kilogramu kreću se od 30 do 70 dinara, u zavisnosti od toga da li berači sam donose hranu ili im to obezbeđuje poslodavac.\n„Mi samo apelujemo da se izjednače cene, ako one variraju od pet do 10 dinara, zbog troškova prevoza to je u redu“, kaže sagovornik našeg portala. / Biznis.rs\nTagged cena malina, maline\nPripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva u Nišu, Poreskom policijom, Upravom carine i Ministarstvom poljoprivrede, uhapsili su petoro odgovornih lica privrednih društava i 63 poljoprivredna proizvođača zbog postojanja osnova sumnje da su malverzacijama oštetili budžet Republike Srbije za 107.103.765 dinara, navodi […]\nDobar voćarski alat omogućava da se rezidba izvede na najbolji mogući način. Kvalitetan alat omogućava da se rezidba obavi stručno, na najlakši i najbrži način. Za rezidbu se koriste različite makaze, noževi, ručne ili motorne testere. Svaki komad alata koji se koristi treba da je lak, da ne opterećuje ruku, ne stvara žuljeve, da je […]


Počinje izgradnja vodovoda u Ritopeku,prva faza do novembra\nTanjug 2. aprila 2021. 15:35\nBEOGRAD – Izgradnja vodovodne mreže u naselju Ritopek počinje ovog meseca, a zamenik gradonačelnika Goran Vesić izjavio je da će prva faza radova biti završena do novembra ove godine kada će meštani Starog Ritopeka i dela Novog Ritopeka biti priključeni na gradski vodovod.\nUgovor o izgradnji vodovoda u Ritopeku danas su u Opštini Grocka potpisale direktorka Direkcije za planiranje i izgradnju Beograda Dušica Anđelković i direktorka firme „Lotex group“, koja je izvođač radova, Ivana Pajić.\nVesić je novinarima posle potpisivanja ugovora rekao da prva faza projekta podrazumeva izgradnju 7,2 kilometra vodovodne mreže sa rezervoarom, crpnom stanicom i prekidnom komorom i da je vrednost radova oko 1,4 milijarde dinara.\n„Rok za završetak prve faze je sedam meseci tako da će meštani Ritopeka u novembru imati vodu“, rekao je Vesić.\nOn je najavio da će do kraja godine biti završeno projektovanje za drugu fazu vodovoda, u dužini od više od 8 km, čija će izgradnja početi početkom sledeće godine.\n„Na taj način će čitav Ritopek dobiti vodu i konačno ćemo rešiti problem vodosnabdevanja“, istakao je Vesić.\nNaglasio je da će Grad Beograd u naredne tri godine uložiti između 45 i 50 miliona evra u izgradnju vodovodne mreže u opštini Grocka u kojoj, kako je ukazao, ima delova koji nemaju vodu.\nVesić je najavio da će 12. aprila biti otvoren tender za nastavak projekta i izgradnju odvojaka za Grocku i Vrčin, u vrednosti od oko 1,2 milijarde dinara.\nPrecizirao je da će u okviru tog projekta biti urađeno 15 km primarne mreže za Grocku i 3 km za Vrčin, kao i da će biti obuhvaćena i Begaljica, a da je rok za završrtak radova mart 2022.godine.\nVesić je rekao da će u junu biti raspisan tender za izgradnju odvojaka za Pudarce, Dražanj, Kamendol, Umčare i Živkovac i da se očekuje da će ti radovi biti završeni do marta 2023.godine.\nDodao je da je vrednost tog projekta blizu tri milijarde dinara i da podrazumeva izgradnju 18 km vodovodne mreže, dve crpne stanice i rezervoare.\n„Istovremeno će vodovod u Grockoj raditi sekundarnu mrežu u selima koji je nemaju, tako da ćemo do sredine 2023. godine rešiti vodosnabdevanje u opštini Grocka i to je suština izgradnje vodovoda Makiš-Mladenovac“, rekao je Vesić.\nOn je kazao da je 2013.godine projekat vodovoda Makiš-Mladenovac je bio zaustavljen, ali ga je nova gradska vlast nastavila tako da će Grocka, kako kaže, do 2023. godine u potpunosti rešiti problem vodosnabdevanja.\n„Potom idemo u Sopot i Mladenovac, gde ćemo završiti rezervoar Rajakovac, tako da će uz Grocku i te dve opštine biti priključene na gradski vodovod. To će omogućiti stabilno vodosnabdevanje uz kvalitet beogradske vode, koji je nesporan“, rekao je Vesić.\nOn je kazao da je opština Grocka dugo bila u „zapećku“ i da se ništa nije ulagalo, te da meštani Grocke treba da imaju uslove života, kao i građani drugih delova grada.\nPredsednik opštine Grocka Dragan Pantelić je rekao da se potpisivanjem današnjeg ugovora rešava višedecenijski problem vodosnabdevanja za stanovnike Ritopeka.\n„I ime građana prenosim zahvalnost što su nadležni ispunili svoja obećanja i što će naši sugrađani dobiti vodu i živeti kao sav normalan svet u 21. veku“, istakao je Pantelić.\nPotpisivanju ugovora o izgradnji vodovoda u Ritopeku prisustvovao je i državni sekretar u MUP Milosav Miličković.


PUTIN SAZNAJE : NATO pali Balkan da bi sačuvao EU! – NAJNOVIJE VESTI\nPUTIN SAZNAJE : NATO pali Balkan da bi sačuvao EU!\n8th August 2016 , 22:23 8th August 2016 , 22:23 RTS\nNATO pali Balkan da bi sačuvao EU!\nPutinovi agenti došli su u Briselu do saznanja da čelnici NATO pakta najozbiljnije razmatraju izazivanje “kontrolisanih sukoba” u Makedoniji, na Kosovu, ali i u Srbiji i Republici Srpskoj!\nRuske bezbednosne službe upozorile su krajem prošle nedelje nadležne u Srbiji na jako opasne planove NATO pakta na Balkanu, saznaje nas portal.\nKako prenose sagovornici našeg lista iz vrha srpskih obaveštajnih agencija, Putinovi agenti došli su u Briselu do saznanja da čelnici NATO pakta najozbiljnije razmatraju izazivanje “kontrolisanih sukoba” u Makedoniji, na Kosovu, ali i u Srbiji i Republici Srpskoj!\nPreko nas rešavaju svoje probleme\nSukobi na Balkanu doprineli bi homogenizaciji Evropske unije i bar na neko vreme iz fokusa izmestili silne probleme sa kojima se zemlje EU suočavaj\nNaši izvori tvrde da NATO procenjuje da bi novi haos na Balkanu bio koristan za ostvarivanje “zapadnih strateških ciljeva”!\n– Sukobi na Balkanu doprineli bi homogenizaciji Evropske unije i bar na neko vreme iz fokusa izmestili silne probleme sa kojima se zemlje EU suočavaju. Takođe, ti sukobi bi efikasno rešili i problem migranata i potpuno zatvorili “balkansku rutu”. Konačno, oni bi omogućili Zapadu da apsolutno kontroliše sve političke procese u regionu i da na najvažnije funkcije postavlja koga i kako hoće – objašnjava jedan od naših sagovornika, koji napominje da NATO danas sigurno ne planira izazivanje rata poput onog iz devedesetih godina.\nBili bi to, kako dodaje, kontrolisani sukobi čiji bi cilj bio da se neposlušni lideri “nauče pameti” tako što bi im se pokazalo ko u svakom trenutku može da izazove, ali i da zaustavi nemire, pa i ratne sukobe. Izvor Informera nabraja i potencijalne “tačke sukoba”.\nU situaciji u kojoj se nalazi Evropa kontrolisani ili sukobi niskog intenziteta su izuzetno rizični i vrlo lako mogu da se otrgnu kontroli.\n– Ekstremisti u Makedoniji, i oni među Albancima, ali i oni među etničkim Makedoncima, samo čekaju mig iz SAD i EU da otvoreno krenu u žestoke sukobe sa državom. Tamo to mogu najlakše da urade… NATO, takođe, računa da bi na Kosovu i jugu centralne Srbije u regionu Preševa lako mogao da izazove oružane incidente, koji bi, prema planu, lančano izazvali i politički haos u Beogradu – navodi sagovornik Informera i napominje da se, prema saznanjima ruskih obaveštajaca, najopasniji scenario sprema za BiH, odnosno za Republiku Srpsku!\n– U NATO su, naravno, svesni da je u Bosni skoro nemoguće izazvati male i prostorno ograničene sukobe koji bi bili brzo politički iskorišćeni i odmah zatim smireni. To tako može da funkcioniše u Makedoniji i možda na Kosovu, ali Bosna je bure baruta i u Briselu dobro znaju da bi igranje vatrom tamo moglo i njih skupo da košta. Ipak, sukobi u Srpskoj i BiH su opcija koja se razmatra – upozorava naš izvor.\nZvanično, niko juče nije hteo da komentariše naša saznanja. S druge strane, stručnjak za bezbednost Dževad Galijašević nimalo nije iznenađen saznanjima ruskih obaveštajaca.\nPoslali nam i spisak\nKako saznajemo, ruski obaveštajci su srpskim kolegama predali i konkretna dokumenta koja dokazuju šta sve NATO planira u našem regionu. Takođe, Rusi su našim vlastima dostavili i spisak sa više stotina imena ljudi na koje u Briselu računaju u “izazivanju haosa” u našoj zemlji – kako na Kosovu, tako i u centralnoj Srbiji.\n– Na tom spisku ima i nekih vrlo zanimljivih imena, javnosti dobro poznatih ličnosti, pre svega političara, ali i NVO aktivista, novinara, profesora univerziteta, glumaca, pa i bivših sportista.\n– Mi već na Balkanu imamo “kontrolisane sukobe” koje Zapad, odnosno Amerika i Nemačka, izazivaju, kontrolišu i usmeravaju. Njima su potrebne slabe i neefikasne balkanske države, a tu mislim na Makedoniju, Crnu Goru, Srbiju i BiH. U svakoj od ovih država je na delu stvaranje unutrašnjih tenzija. U Makedoniji je to na relaciji Makedonci – Albanci. U Crnoj Gori se izaziva sukob između Crnogoraca i Srba, dok se u Bosni zaoštravaju odnosi između Bošnjaka i Srba – objašnjava Galijašević.\nLider Narodne mreže Vladan Glišić smatra da ovaj plan NATO nije uopšte čudan i neočekivan.\n– NATO već odavno nije odbrambena alijansa, već služi za izazivanje ratova i kriza u svetu. Jasno je da nijedna evroatlantska instalacija na Balkanu nema nikakvu budućnost u mirnim okolnostima. Njihov jedini način da zadrže uticaj jeste da izazovu haos – napominje Glišić.\nI spoljnopolitički analitičar Dušan Janjić veruje da ruska upozorenja imaju smisla.\n– Moramo Srbiju da izvučemo iz rizika, jer se ograničeni teritorijalni oružani sukobi lako otrgnu kontroli. Još ne mogu da tvrdim da NATO stoji iza svega, ali se svakako skupilo mnogo rizika za izbijanje haosa na našoj teritoriji – podvlači Janjić.


NASILJE U PORODICI: U Republici Srpskoj ubijeno 105 žena u zadnjih 17 godina - Zvornicki.ba\nNASILJE U PORODICI: U Republici Srpskoj ubijeno 105 žena u zadnjih 17 godina\n„Nasilje postoji svugdje u svijetu i to je globalni problem. Zavisi od zakonodavstava, onih koji provode zakon i od subjekata zaštite, naravno i od materijalne moći društva kako da riješi taj problem“, rekla je Lukačeva.\nLukačeva je bila gost Aktiva žena SNSD-a Zvornik, a povodom 16 dana aktivizma borbe protiv nasilja nad ženama, danas je u Zvorniku održana Javna tribina na temu „Položaj žene u društvu“.\nDirektor IC Centra za jednakost i ravnopravnost polova Vlade Republike Srpske Mirjana Lukač izjavila je danas u Zvorniku da je neophodno da subjekti zaštite na vrijeme prepoznaju i spriječe nasilje nad ženama, jer se u posljednih 17 godina u Republici Srpskoj dogodilo 105 ubistava žena koje su bile žrtve dugotrajnog porodičnog nasilja.\nLukačeva je na javnoj tribini o temi “Položaj žene u društvu” naglasila da Gender centar Vlade Republike Srpske kontinuirano radi na edukaciji zaposlenih u centrima za socijalni rad, centrima za mentalno zdravlje, policiji i drugim subjektima kako bi se na vrijeme prepoznali i spriječili postupci koji vode ka porodičnom nasilju.\nPodsjećajući da je od 25. novembra na snazi globalni period “16 dana aktivizma borbe protiv nasilja nad ženama”, Lukačeva je rekla da se u tom periodu nastoji skrenuti pažnja javnosti na problem nasilja, ne samo porodičnog, koje je najčešće i najvidljivije, nego i na rodno zasnovano nasilje, koje uključuje različite vrste nasilja.\nLukačeva u Zvorniku, FOTO: Zvornikdanas\n“Nasilje postoji svugdje u svijetu i to je globalni problem. Zavisi od zakonodavstava, onih koji provode zakon i od subjekata zaštite, naravno i od materijalne moći društva kako da riješi taj problem”, rekla je Lukač.\nOna je naglasila da su Zakon o zaštiti od nasilja u porodici i novi Krivični zakonik Republike Srpske, koji je donesen ove godine, usklađeni sa konvencijom Savjeta Evrope koja se odnosi na suzbijanje svih oblika nasilja nad ženama.\n“Čak mogu reći da je Krivični zakonik Republike Srpske u potpunosti ispoštovao sve odredbe konvencije Savjeta Evrope”, istakla je Lukaćeva.\nOna je naglasila da je dalje na sudovima, tužilaštvima i ostalim subjektima zaštite da slučajeve nasilja zaprime i procesuiraju, dok su centri za socijalni rad i policija prvi subjekti kojima se prijavljuje počinjeno nasilje.\nLukač je podsjetila da se danas, na Dan ljudskih prava, završava kampanja 16 dana aktivizma borbe protiv rodno zasnovanog nasilja.\nPredsjednica Aktiva žena SNSD-a Zvornik Dušica Šolaja rekla je da su ovakvi događaji, odnosno tribine, na kojima se razgovara o nasilju nad ženama veoma važni i da ih treba približiti ciljnoj grupi na način da to nije društveno prihvatljivo ponašanje i da je zakonom sankcionisano.\nDušica Šolaja, FOTO: Zvornikdanas.com\n“Mislim da je vrlo važno, što se tiče samog položaja žene u društvu, da svi radimo na ekonomskom jačanju žene. To je nešto što zavređuje da se na tome radi i da to bude vodilja koja će pomoći na sprečavanju nasilja nad ženama”, rekla je Šolaja.\nOna je podsjetila da se žena koja je izložena nasilju, a koja nije ekonomski obezbijeđena, nažalost, prije ili kasnije vraća onome sa kojim je živjela i ponovo bude izložena nasilju.\nIstičući da je zadovoljna položajem žena u Zvorniku kada je u pitanju djelovanje lokalne uprave, Šolaja je naglasila da to ne znači da treba prestati kontinuirano raditi na ovom pitanju, ne samo u okviru 16 dana aktivizma, nego svih 365 dana u godini.\n“Moramo sagledati sve ono šta možemo učiniti, prije svega, na suzbijanju pojave nasilja u porodici, jer to ostavlja negativne posljedice i na djecu, ne samo na ženu”, rekla je Šolaja.\nOna je dodala da je današnja tribina bila koncipirana na način da svi koji su bili prisutni budu upoznati šta sve zakonska regulativa omogućava kada je u pitanju nasilje nad ženama, te da se čuje razmišljanje žena o tome.\nZamjenik gradonačelnika Zvornika Bojan Ivanović rekao je da Gradska uprava kroz razne projekte nastoji da podrži, odnosno osnaži ulogu žene u društvu i njenu ekonomsku nezavisnost.\nOn je naglasio da je Zvornik jedan od gradova u kojem žene zauzimaju značajne funkcije u lokalnoj vlasti, lokalnim javnim preduzećima i privatnom sektoru.


Podrška planiranju daljeg razvoja - Hit Radio Pozarevac\nPodrška planiranju daljeg razvoja\nOpština Veliko Gradište dobiće podršku u planiranju i programskom budžetiranju u okviru Programu Exchange 5.\nTako će ova podunavska komuna, od decembra ove godine, dobiti značajnu pomoć u projektovanju daljeg razvoja. Ova opština izabrana je među 41 prijavljenom lokalnom samoupravom i jedina je opština pored još sedam izabranih gradova: Vršca, Šapca, Niša, Beograda, Požarevca, Novog Sada i Sremske Mitrovice.\nTim povodom u Velikom Gradištu je održan inicijalni sastanak na kojem su dogovorene smernice i aktivnosti za predstojeći projekat. Inače, Konkurs za podršku lokalnim samoupravama u planiranju i programskom budžetiranju u okviru Programa Edžchange 5 bio je raspisan u periodu od 18. avgusta do 15. septembra 2017. godine. Tokom naznačenog perioda primljena je ukupno 41 prijava lokalnih samouprava, koje su ocenjene u skladu sa Smernicama za konkurs.\nPlanirano je da tokom 2018. godine u okviru Programa Edžchange 5 bude raspisan još jedan Konkurs za podršku lokalnim samoupravama u planiranju i programskom budžetiranju tokom koga će dodatni broj lokalnih samouprava biti podržan u unapređenju kvaliteta Odluka o budžetu i izveštaja o učincima programa, te njihovom uvezivanju sa ostalim lokalnim planskim dokumentima.


Zašto portorikanski majmuni postaju – žuti – Lepe Vesti\nIstraživači veruju da majmuni slučajno unose pesticide u svoj organizam, čemu u prilog ide činjenica da farme na ovom centralnoameričkom ostrvu u poslednjih nekoliko godina koriste sve više ovih supstanci\nDok kameleoni i lignje mogu da promene boju svoje kože, majmuni ne mogu – odnosno nisu mogli sve dok čovek nije umešao prste. Lokalno stanovništvo i naučnici su tako primetili Alouatta palliata vrstu majmuna na Kostariki, koja je inače izrazito crna, sa žutim flekama na repu i nogama. To je ujedno i prvi dokaz brze promene pigmentacije krzna primata.\nKako bi videli šta je po sredi, špansko-kostarikanski tim naučnika je analizirao krzno jednog od majmuna koji su požuteli. Ova vrsta primata, inače, ima vrstu melanina koja se zove eumelanin – pigment koji boji dlaku i ćelije kože – crne, sive ili tamnobraon boje. Kod ovih crno-žutih majmuna, istraživači su primetili da se melanin promenio u feomelanin koji sadrži sumpor i koji postoji kod životinja sa žutim, crvenim ili narandžastim bojama.\nIstraživački tim veruje da majmuni unose sumpor u svoj organizam konzumiranjem lišća koje se nalazi u blizini farmi ananasa, banana i ulja afričkih palmi, koje je isprskano pesticidima. Sumpor iz ovih hemikalija se onda najverovatnije meša sa pigmentom, što dovodi do promene u sastavu čitave kompozicije pigmenta, smatraju istraživači. Ovom objašnjenju doprinosi i činjenica da se u poslednjih nekoliko godina na kostarikanskim farmama koristi sve više pesticida.\nMeđutim, promena boje krzna može da ima ozbiljne posledice po Alouatta palliata primate – žute mrlje mogu da pomognu jaguarima i drugim predatorima da lakše uoče majmune među gustim šumskim drvećem. Pored toga, izgleda da se ovaj trend promene boje krzna širi: tim je takođe primetio da nemali broj majmuna sada ima potpuno žuto krzno.


Kakvu energiju i uticaj ima odeća koju nosimo | Zdravlje IN - Stručni zdravstveni saveti\nBy admin 19 Februara, 2021\nKada biramo odeću, uglavnom se vodimo trendovima i savetima najpopularnijih dizanjera i malo ko razmišlja o tome kako odeća utiče na naše raspoloženje i zdravlje. Ukoliko želite da utičete na svoje raspoloženje, treba da razmislite o odeći koju nosite svakodnevno i koliko vam je zaista prijatno u njoj. Ovde se misli na sve – od boja, materijala do toga da li se bolje osećamo u komotnijim stvarima ili onima koje prate naše telo. Pronalazak prave kombinacije nije toliko težak ako pronađete način da se oblačite onako kako vam najviše odgovara, a ne kako diktiraju trendovi.\nIako se čini da boje igraju ulogu samo kada je pronalazak prave kombinacije u pitanju, ipak treba da razmislite kako boje utiču na vaše raspoloženje. Žuta i zelena, na primer, poznate su kao boje koje imaju umirujući efekat i kombinacija ove dve boje je odlična ukoliko ste pod stresom. Ukoliko pak želite da izgledate mlađe, narandžasta boja se preporučuje kao glavni faktor kada je uloga odeće u pitanju. Postoje verovanja da boje mogu da pomognu i kod izlečenja nekih oboljenja, te se tako savetuju svetliji tonovi plave boje onima koji pate od neuroloških problema ili imaju problem sa štitnom žlezdom.\nKomocija ili utegnutost\nGodinama unazad jedan od najpopularnijih trendova su uske pantalone, kako kod žena, tako i kod muškaraca. Iako je ovaj trend i dalje veoma prisutan, mali broj ljudi zaista razmišlja kakve posledice ovo ostavlja na zdravlje. Pripijenost odeće ne omogućava potreban protok vazduha i odvojenost materijala od kože. Ovo dodatno otežava koži da diše čineći je stisnutom između slojeva materijala. Takođe, uska odeća smanjuje cirkulaciju i protok krvi te ostavlja štetne posledice po zdravlje koje mogu da stvore velike probleme koji se teško leče.\nVeštački materijali su uzeli primat na tržištu i deklaracije su pune raznih materijala koji ne prijaju nijednom tipu kože. Od poliestera, akrila do raznih vrsta veštačke kože, svi ovi materijali ne omogućavaju koži da ima vazduha, ostavljajući je da se pari ispod gomile veštačkih materijala. Sa druge strane se nalaze prirodni materijali poput lana i pamuka koji su savršeni za sve prilike. Od stvari koje nosimo svakodnevno te je potrebno da budu od prijatnog materijala do svečanih prilika u kojima nam je udobnost bitna, izbor materijala igra veliku ulogu. Svi koji se bave sportom, mogu da svedoče da su pamučni sportski šorcevi najprijatniji za treniranje.\nUticaj odeće na san\nNakon celodnevnih aktivnosti i svega što obaveze nose, bitno je tokom večeri i noći promeniti energiju. Ovo se vrlo lako može postići odećom za spavanje koja treba da je udobna, pamučna i da nam je dovoljno komotna da možemo na miru da se odmorimo. Treba obratiti pažnju i na boju, stručnjaci savetuju da odeća za spavanje bude u svetlijim i pastelnim bojama kako bi nas polako pripremila za fazu odmora i spavanja. Odeću za spavanje treba birati u skladu sa odgovarajućom veličinom koja nam je potrebna što znači da uski delovi i oni koji sadrže pojaseve koji nam ometaju normalno funkcionisanje ne treba da budu deo našeg izbora.\nDonji veš zahteva brigu\nKada je u pitanju donji veš, postoji nekoliko problema – često se ne poklanja dovoljno pažnje njegovom pravilnom održavanju te tu dolaze u pitanje higijenski uslovi pojedinca. Sa druge strane, izbor materijala je često upitan jer većina ljudi bira donji veš na osnovu izgleda, a ne na osnovu materijala od kog je sačinjen. Donji veš treba da je od pamuka i da se pere na najvišim temperaturama kako bi se pravilno održavao.\nUkoliko primenite ova pravila, vrlo brzo ćete primetiti suptilnu, ali jako bitnu, promenu u vašem svakodnevnom životu. Iako se možda ne čini tako, odeća ima i te kako veliki uticaj na naš život i svakodnevno funkcionisanje.


Uspešno završena potraga za skijašem: U ski centru Kopaonik danas je bila izuzetno smanjena vidljivost i pored svih preduzetih mera, jedan skijaš (70 godina) se izgubio. Nakon brze intervencije Skijališta Srbije i Gorske službe spasavanja, skijaš je pronađen na petom kilometru od zone skijališta.\nSkijaš se oseća dobro i bezbedno je prevezen do centra Kopaonika.\nOvo je prvi slučaj gubljenja u ski centru tokom ove sezone. Apelujemo na sve skijaše i bordere da vode računa o kretanju po skijalištu u slučajevima kada je smanjena vidljivost. Ukoliko kojim slučajem dođe do situacije da ne možete da se orjentišete, pozovite službu GSS putem mobilne aplikacije ili na broj koji se nalazi na ski karti.


Sremske Novine » Što smo obećali, ispunili smo\nSada kad se osvrnem i pogledam šta smo sve obećavali i planirali da uradimo u 2011. godini, mogu da kažem da smo sve zadatke uspešno obavili i plan u potpunosti ispunili, što, možda i nije bilo za očekivati, s obzirom na tešku ekonomsku krizu – rekao je predsednik opštine Stara Pazova Goran Jović 30. decembra 2011. godine na tradicionalnoj konferenciji za novinare. Samo realno planiranje i timski rad donose rezultate, dodao je, a u staropazovačkoj opštini dobrih rezultata je bilo, što joj je, između ostalog pred kraj godine donelo i priznanje najbolje lokalne samouprave u Srbiji koje dodeljuju novosadska Agencija za komunikacije “Medija invent”, Fakultet tehničkih nauka Novi Sad, Privredna komora i RTV Vojvodine u okviru akcije “Put ka vrhu” gde se biraju najuspešniji u građenju privrednog ambijenta u Srbiji. Dobijanje sertifikata opštine s povoljnim poslovnim okruženjem veoma je važno za jedan pozitivan imidž lokalne samouprave, jer “upravo, ovaj sertifikat je dokaz da smo ispunili preko 112 izuzetno teških kriterijuma da se do njega dođe, a to znači da smo modernizovali opštinsku upravu”, naglasio je predsednik Jović i istakao da su za investitore uspostavljeni standardi Evropske unije.\nU prilog toj konstataciji ide i činjenica da je Nemačka kompanija “Milbauer” za nepun mesec dana od potpisivanja ugovora do udraranja kamena temeljca, dobila svu potrebnu dokumentaciju za gradnju fabrike. Za opštinu Stara Pazova, 2011. godina bila je investiciona, a ostaće upamćena po otvaranju Nacionalne kuće fudbala, odn. Sportskog centra FSS. Žitelji staropazovačke opštine u ovoj godini dobili su i bazenski kompleks između između Stare i Nove Pazove. – Verujem da ćemo izgradnjom olimpijskog bazena koja je rezervisana za drugu fazu, konkurisati i dobiti bar jednu grupu s evropskog prvenstva 2016. godine u vaterpolu-, uveren je gospodin Goran Jović.\nRadovi na potpunoj rekonstrukciji raskrsnice u centru Stare Pazove neće se prekidati do završetka, ukoliko to vreme dozovli. U 2011. godini asfaltirano je dosta ulica u Staroj i Novoj Pazovi, u Starim i Novim Banovcima, izgrađen je veliki broj novih parking mesta, brojni komunalni problemi rešavani su u hodu, pomagana je izgradnja i rekonstrukcija verskih objekata, obnavljana javna rasveta i rekonstrukcija zdravstvenih objekata u Novim Banovcima i Krnješevcima. Rekonstruisan je i potpuno obnovljen put između Belegiša i Surduka, uređen park s binom u centru Vojke i još mnogo toga. Otvarana su i nova radna mesta u manjim firmama, kao i novom pogonu “Gorenja” i novoj fabrici lekova “Ivančić i sinovi”. – Ne treba zanemariti ni preko 30 hiljada hektara poljoprivrednog zemljišta i oko 2.200 poljoprivrednih gazdinstava, – kaže predsednik Jović, kao ni izgradnju silosa, atarskih puteva i otresišta.


HOROR U PODGORICI Očuh pretukao jednogodišnjeg dečaka, lekari se bore za život mališana\n04.02.2018. 21:34 > 21:44\nDečak star godinu i tri meseca smešten je na Odeljenje intezivne nege u Dečijoj bolnici u Podgorici.\nPolicija je uhapsila majku deteta J. J. i dečakovog očuha N. S, rečeno je nezvanično "Vijestima" iz Uprave policije.\nPrema nezvaničnim saznanjima "Vijesti" iz policije, sumnja se da je dete batinama teško povredio očuh. Ovom listu je iz KCCG nezvanićno saopšteno da je dete primljeno bez srčane akcije i da je reanimirano. Mališan će biti snimljen, kako bi se ustanovilo da li ima unutrašjih povreda.


Šćepanović: Sa velikim ambicijama idemo u Badalonu!\nPočetna stranicaKK PartizanŠćepanović: Sa velikim ambicijama idemo u Badalonu!\nPartizan Video Materijal 29.9.20\nTrener košarkaša Partizana Vlado Šćepanović rekao je da njegovu ekipu čeka teška i zahtevna utakmica protiv Huventuda u Evrokupu.\nCrno-beli posle velike pauze nestrpljivo čekaju taj duel i u Badalonu idu sa velikim ambicijama.\n- Nismo dugo igrali zvaničnu utakmicu, ovo je najduži period. Kao igrač nikada nisam imao ovako dug period bez utakmice evo i ovi igrači. Susrećemo se sa potpuno novom situacijom. Svi željno očekujemo da konačno nešto krene, da počne da se igra - rekao je Šćepanović za klupsku televiziju.\nKošarkaši Partizana igraju u sredu od 20.45 u Badaloni protiv Huventuda, utakmicu prvog kola Grupe A u Evrokupu.\n- Uspeli smo da se spremimo koliko smo uspeli da se spremimo, svakako veoma teška i zahtevna utakmica protiv ekipe koja je već odigrala tri kola španske lige, koja je već imala mnogo jakih utakmica. Mi nažalost nismo imali kvalitetnih pripremnih utakmica, u nemogućnosti da se sve to organizuje, ali šta je tu je, nikad nije idealna situacija, a mi sa velikim ambicijama svakako idemo u Badalonu - naveo je Šćepanović.\nOn će u sredu debitovati kao prvi trener Partizana, a rekao je da utakmicu ček sa pozitivnom dozom nervoze.\n- Ona je prisutna svaki put kad se igra utakmica jer čoveku kad je stalo da dobije utakmicu, mora biti malo nervozan - dodao je on.\nGovoreći o Huventudu, Šćepanović je rekao da je to tipična španska ekipa.\n- Španski način igre, vođena od čoveka koji je dugo godina bio pomoćnik Aita. Prepoznatljiva košarkaška filozofija, to je ekipa koja je u trčanju među najboljima u Španiji. Oni su već, izuzmajući utakmicu protiv Reala koja nije merilo ničega, odigrali dve utakmice i imaju dve pobede protiv Unikahe i Sevilje na strani. Videlo se da je to ekipa koja, kada dobro trči i šutira, može da napravi velike probleme. U svakom pogledu smo spremali tu utakmicu, a imamo još vremena. Ta utakmica mora taktički dobro da se pripremi - naveo je on.\nUpitan o zdravstvenom stanju igrača, trener crno-belih rekao je da je za sada sve u redu i da misli da će ekipa biti kompletna.


INICIJATIVA ZA OSNIVANJE RAZVOJNE BANKE DIJASPORE: Predlog da Vlada RS učestvuje kao jedan od suosnivača banke na nivou holding kompanije. Kapital banke bi trebalo da bude 51 odsto u vlasništvu države Srbije i 49 odsto u vlasništvu privatnih investitora\n- U rasejanju ima oko pet miliona naših ljudi u više od 100 zemalja. Naš cilj je da ljudi iz dijaspore transfere novca obavljaju jednostavnije, lakše i jeftinije, a moj predlog je da Vlada Republike Srbije učestvuje kao jedan od suosnivača banke na nivou holding kompanije - rekao je Dobrijević. - Kapital banke bi trebalo da bude 51 odsto u vlasništvu države Srbije i 49 odsto u vlasništvu privatnih investitora. Prve takve banke mogle bi biti osnovane u zemljama gde ima najviše naših ljudi, poput Nemačke, Švajcarske ili Austrije.\nIzvor: Vebsajt Novosti, V. N., 05.06.2017.


Skoro sam bila na izlozbi njenih radova, odusevila me MILENA PAVLOVIĆ BARILLI, slikar i pesnik, rođena je u Požarevcu, 05. novembra (23. oktobra po starom kalendaru) 1909. godine kao jedino dete u braku Požarevljanke, Danice Pavlović i italijanskog kompozitora, muzičkog kritičara, pesnika i putopisca, Bruna Barilli-ja.\nIzložba slika Milene Pavlović Barili (1909-1945), priređena povodom obeležavanja jubileja - veka od rođenja te srpske slikarke, otvorena je u Palati Italija u Beogradu. Na izložbi koju je otvorio ministar kulture Nebojša Bradić, uz prisustvo ambasadora Italije u Beogradu Armanda Varikija u svojstvu domaćina, predstavljeno je petnestak dela iz kolekcije beogradskog Muzeja savremene umetnosti. "Ova izložba je deo jednog važnog posla koji imamo u odnosima italijanske i srpske kulture, ali i u predstavljanju najboljeg dela srpske kulture svetu", rekao je ministar Bradić na svečanom otvaranju izložbe. Bradić je podsetio da je u Galeriji Srpske akademije nauka i umetnosti u Beogradu pre nekoliko meseci održana velika retrospektivna izložba dela Milene Pavlović Barili, koju je videlo oko 100.000 ljudi, kao i da je potom priređena, takođe veoma posećena, postavka u Galeriji Matice srpske u Novom Sadu. Ministar kulture je najavio da će izložbe posvećene stvaralaštvu Barilijeve biti predstavljene i publici u Riminiju, Rimu i Parizu. "Nadam se da ovom izložbom ulazimo u veliku priču revizije istorije umetnosti, u kojoj srpski slikari postaju sastavni deo istorije umetnosti Evrope, kao što znamo da jesu. Verujem da je prikazivanje dela srpskih umetnika u drugim sredinama najkraći i najuspešniji put ka tome", rekla je direktorka MSU Branislava Anđelković. Postavka je deo projekta "Muzej u pokretu", koji je osmišljen sa ciljem da publici u gradovima širom Srbije predstavi dela iz zbirki MSU tokom rekonstrukcije muzejske zgrade na beogradskom Ušću, a biće otvorena do 12. decembra. Opus Milene Pavlović Barili pripada srpskom i evropskom slikarskom iskustvu tridesetih godina, idejama umerenog realizma i postnadrealizma, francuskog magičnog realizma, kao i uticajima Pikasovog klasičnog perioda. RTS


Železara Smederevo ulazi u novi eksperiment – Semendria\nŽelezara Smederevo ulazi u novi eksperiment\n01. mart 2013. PRIVREDA – Predstavljajući svoj “Plan B”, ministar finansija Mlađan Dinkić je najavio da će u Železari Smederevo u ponedeljak započeti procedura paljenja visoke peći koja je od leta prošle godine bila na tihom hodu. Tako će, prema Dinkićevom planu, doći do oživljavanja smederevske železare sa ciljem da visoka peć u u aprilu postane funkcionalna kako bi se 5.300 radnika te firme vratilo na posao. Problem bi, međutim, mogao da bude u sitnici koju je Dinkić prevideo, da problem Železare ni do sada nisu bili njeni proizvodni kapaciteti, već nekonkurentnost i odsustvo tržišta za plasman njenih proizvoda\nU pokušaju da uradi ono što čak nije pošlo za rukom ni kompaniji US Steel, Dinkić je izrazio uverenje da će biti potrebno da se zaposli još 200-300 radnika. Novac za Železaru, koji je bio predviđen za plate, preusmeriće država u proizvodnju kako bi radnici “sami zaradili svoje plate”.\nDinkić je, posle sastanka sa rukovodstvom i sindikatima čeličane, rekao da su u pripremi i druge pogodnosti za železaru, da će od ponedeljka početi aktivnosti na pokretanju jedne visoke peći, za šta će biti korišćen novac koji se sada daje za isplatu radnika koji su na prinudnim odmorima. On je ukazao i da će već od ponedeljka, 4. marta, početi pregovori sa dobavljačima sirovina, kako bi Železara pod povoljnim uslovima dobila sirovine koje bi plaćala odloženo, nakon prodaje finalnih proizvoda.\nDinkić je rekao da se razmišlja o dodatnom ulaganju, i otvaranju novih proizvodnih linija koje bi proizvodile limove za autoindustriju, kao što je na primer Fijatova fabrika u Kragujevcu. Jedan deo sredstva za pokretanje proizvodnje u “Železari Smederevo”, kako je istakao ministar, obezbeđen je od već prodatih proizvoda i taj novac, koji već postoji, biće uložen u obrtna sredstva.\nOn je dodao da je ponuđeno sindikatima da radnici dobijaju 80 odsto zarade, kao i da će država preko Fonda za razvoj dati garanciju kako bi banke mogle da daju sredstva Železari. Dinkić je rekao da je plan pokretanja proizvodnje u “Železari Smederevo” predstavio državnom vrhu – predsedniku Tomislavu Nikoliću, premijeru Ivici Dačiću i vicepremijeru Aleksandru Vučiću, i da je dobio njihovu podršku.\nOn je napomenuo da kada železara ne radi to košta 140 miliona dolara, a da je potrebno 165 miliona dolara da se pokrene. “Svim zainteresovanima za strateško partnerstvo vrata će biti otvorena bez ikakvih tendera i formalnosti”, poručio je on, i dodao da su se već javile neke kompanije kao italijanski Duferko, Donjeckstil iz Ukrajine i neke ruske kompanije.\n“Kada su neke kompanije čule da je tender neuspeo krenule su da šalju pisma sa predlozima za tehničko-poslovnu kooperaciju, a i predsednik Nikolić me je obavestio da se interesuje jedna ruska kompanija”, naveo je Dinkić. On je istakao da se pokretanjem proizvodnje otvara mogućnost za nalaženje strateškog partnera, kao i da su država i železara zainteresovani za bilo koji vid saradnje.\nDinkić, međutim, nije odgovorio na ključno pitanje zbog kojeg je Železara prošlog leta i prestala sa radom – na kojem će tržištu biti plasirani njeni proizvodi? Ako to nije pošlo za rukom kompaniji US Steel, koja je među vodećim gigantima u toj oblasti u svetu, ako je to bio ključni razlog za propast tendera za prodaju Železare, kako će to poći za rukom Mlađanu Dinkiću? U slučaju izostanka odgovora na ovo pitanje, slučaj Železare Smederevo mogao bi građane Srbije da košta dodatnih nekoliko stotina miliona evra godišnje.\nSavetnik za strana ulaganja Milan Kovačević ocenio je da nije dobra odluka Vlade Srbije da se od naredne nedelje pusti u rad visoka peć u Železari Smederevo, jer će to samo stvoriti nove troškove i u krajnjem bilansu nove gubitke.\n“Odluka da se ponovo pusti u rad velika peć u smederevskoj železari znači krenuti ‘grlom u jagode’, jer ne znamo koliko i po kojoj ceni će moći da se prodaju limovi, a čija je cena u odnosu na onu kada je otišao US Steel i do 20 odsto niža”, rekao je on u izjavi za agenciju Beta.\nPrema rečima Kovačevića, u poslednjoj godini rada u Železari, US Steel je imao i do pola miliona dnevno gubitke, a ponovnim puštanjem u rad ti gubici će biti i veći.\n“Da smo samo ostali na plaćanju 5.000 radnika sa 60 odsto to bi bilo nekih tri miliona evra mesečno i to bi bilo mnogo razumnije”, dodao je on.\nKovačević je naglasio i da će odlukom o puštanju u rad visoke peći i pravljenjem novih gubitaka, biti još teže naći strateškog partnera za Železaru Smederevo.\n“Kod nas, nažalost, nema transparentnog rada i mi ne znamo šta Vlada radi. Vlada olako troši pare poreskih obveznika i ovo je jedan od takvih primera”, upozorio je Kovačević.\n« Komemoracija povodom smrti Gradimira Ničote\nŽelezara Smederevo nastavlja rad od ponedeljka »


Dobra knjiga je uvek lep poklon, obradujte dragu osobu lepim kompletom od 10 ljubavnih romana Danijele Stil i Nore Roberts po ceni od 999 din na gruppi.rs\nPoklon korpa po ceni od 1.099 dinara. Specijalna korpa sa srcima, bombonjerom i dve šolje sa porukom ljubavi, samo na gruppi.rs\nBluetooth zvučnik-spikerfon po ceni od 999 dinara. Orginalan poklon sa jakom baterijom, samo ga povežite sa svojim telefonom i slušajte omiljenu muziku, u četiri boje na gruppi.rs\nRobot usisivač po ceni od 14.499 dinara. Ukoliko baš želite da napravite orginalan poklon onda je ovaj robot pravo iznenađenje za voljenu osobu, robot sam čisti sve po kući. Na poklon uz usisivač ide i četka za čišćenje garderobe, samo na gruppi.rs\nZa one koji su često u autu, pravi poklon može biti prenosivi kompresor za pumpanje guma po ceni od 1.999 dinara. Veoma praktičan i koristan uređaj za jeftiniju i bezbedniju vožnju na gruppi.rs\nZaštita-organizator sedišta po ceni od 999 dinara. Ukoliko nemate mesta u autu za odlaganje raznih sitnica ovo će vam u tome pomoći. Ovaj i još dosta korisnih i jeftinih proizvoda možete kupiti na gruppi.rs


Radojičić, Sveti Sava\nPodsetio je da je objekat u kojem se nalazi gimnazija građen 1938. godine, te da je u protekle dve godine uloženo tri i po miliona evra, zahvaljujući čemu je škola potpuno rekonstruisana.\n– Škola je od Ministarstva prosvete, nauke i tehnološkog razvoja dobila Svetosavsko priznanje za zasluge u domenu obrazovanja. Đaci ove škole u prethodnoj godini osvojili su čitav niz prestižnih nagrada iz oblasti prirodnih nauka, pre svega hemije, biologije i fizike. Takođe, učenici su postigli sjajne rezultate i u domenu sporta. Posebno im čestitam na zalaganjima u oblasti humanitarnog rada, jer su svojim vršnjacima u školama u opštini Medveđa poklonili nameštaj koji je do sada pripadao ovoj školi, a u rekonstruisanom zdanju zamenjen je novim – naveo je gradonačelnik Radojičić.\nI deca i profesori u ovoj gimnaziji veoma su posvećeni, dodao je Radojičić, i naveo da je njihova najveća zasluga to što se u ovoj školi najviše cene obrazovanje i trajno znanje kao vrednosti koje su često zapostavljene u vremenu u kojem živimo, navodi se u saopštenju Sekretarijata za informisanje.\nGradonačelnik je kazao da Grad Beograd kao jedan od strateških i prioritetnih ciljeva ima unapređenje obrazovanja i uslova za učenje i razvoj dece i mladih.\n– Samo prošle godine preko 700 miliona dinara uloženo je u rekonstrukciju školskih objekata. U ovom trenutku obnavljamo deset škola, a dokumentacija za još pet je spremna. Samo u opremu u prethodnih pet godina uloženo je još oko 700 miliona dinara, što se pokazalo veoma važnim u uslovima pandemije – naglasio je Radojičić.\nU prethodnoj godini, između ostalih, završena je rekonstrukcija Zemunske gimnazije, a predstoje radovi i na Devetoj gimnaziji.\n– U svojoj istoriji, ova škola je obrazovala mnoge značajne ljude koji su ostavili dubok pečat u svim oblastima nauke, kulture, umetnosti i javnog života. Ovde su se školovale slikarka Nadežda Petrović, pesnikinje Desanka Maksimović i Mira Alečković kao i mnogi drugi istaknuti pojedinci koji su mnogo doprineli razvoju Beograda i ove zemlje. Ulaganja u obrazovanje najvažnija su za budućnost svih nas. Nadam se da među ovom decom u koju danas gledam, sede i naši budući veliki matematičari, učitelji, naučnici, lekari, umetnici i svi oni koji su svojim radom spremni da doprinesu zajednici u kojoj žive. Želim još jednom ovim divnim učenicima danas da poručim da su mudrost i znanje jedino oruđe u životu koje niko ne može da im oduzme. Do njih se dolazi samo upornim i vrednim radom, i siguran sam da će dobijena znanja nastaviti nesebično da šire i prenose – zaključio je Radojičić.\nSveti Sava Škola ulaganja


Portparol EK za N1: Restriktivne mere ne smeju da ugroze osnovna prava - Magločistač\nPočetna Vesti Portparol EK za N1: Restriktivne mere ne smeju da ugroze osnovna prava\nPostavio/la: MagločistačObjavljeno: 08.07.2020 Kategorija: VestiNema komentara\n„Vlada treba da utvrdi neophodne mere da se izbori sa rizikom od Kovid-19 na osnovu naučnih i epidemioloških podataka“, izjavila je ona.\n„Restriktivne mere moraju da se ograniče na ono što je zaista neophodno. To se odnosi i na pravo na mirne proteste što je osnovno pravo u demokratskim društvima“, izjavila je Pisonero.\n„Nepovredivost demokratskih institucija se mora poštovati i čuvati u svakom trenutku“, napisala je Pisonero.\nBilčik osudio „svako nasilje“\n„U isto vreme, borba protiv pandemije ne sme da bude korišćena u političke svrhe“, naveo je Bilčik na svom tviter nalogu i dodao kako je zabrinut zbog porasta broja zaraženih korona virusom u Srbiji.\n„Mi, Evropljani, moramo da ostanemo ujedinjeni u borbi protv širenja virusa. Evropska unija je već pokazala nepokolbljivu posvećenost u solidarnosti sa građanima Srbije od početka pandemije i spremni smo da nastavimo borbu protiv virusa sa našim partnerima na Zapadnom Balkanu“, poručio je Bilčik.


Vladin izveštaj pokazao da se nivo siromaštva nije promenio u 2007.\nGodišnji izveštaj američkog Cenzus biroa takodje je pokazao da je broj amerikanaca bez zdravstvenog osiguranja opao prošle godine – prvo godišnje opadanje od kako je Bušova administracija na vlasti. Medjutim, neki ekonomisti kritikovali su izveštaj ističući da on odslikava nepreciznu sliku američke ekonomije danas.\nNajnoviji podaci o prihodima, siromaštvu i zdravstvenom osiguranju stvaraju brzi snimak američke ekonomije, one koja kaže da stvari možda i nisu tako loše kako izgledaju. Za jednu stvar, Dejvid Džonson iz Cenzus biroa kaže da je nivo siromaštva ostao stabilan dok je prosečni dohodak domaćinstva porastao za više od jednog procenta.\n«Dok je broj siromašnih povećan izmedju 2006. i 2007, broj siromašnih u 2007. godini, 37,3 miliona, nije statistički različit od broja u 2005. ili 2004».\nTakodje, broj ljudi koji nemaju zdravstveno osiguranje opao je za više od jednog miliona od predhodne godine kako je više Amerikanaca iskoristilo prednosti programa javnog zdravstvenog osiguranja. Medjutim, neki stručnjaci kažu da brojevi ne pričaju celu priču. Daglas Bešarov je iz američkog Enterprajz instituta.\n«Stvarna slika ovde je da je u poslednjih 12 meseci, što ljudi osećaju, gore nego od januara do decembra 2007. I mislim da je naša poruka da je to prosek od prošle godine i da je to poslednjih 12 meseci – a to su različite stvari».\nPodaci su važni zato što bi cifre mogle da postanu deo ekonomske debate u izbornoj godini. Jedan stručnjak za dečje siromaštvo kaže da su vladini podaci zastareli, ne potpuni i netačni. Majkl Lerasi je koordinator za javnu politiku u En Kejsi fondaciji, neprofitnoj organizaciji za nerazvijenu porodicu.\n«Danas skoro svako se slaže da se trenutna definicija siromaštva, koja podrazumeva nivo siromaštva za četvoročlanu porodicu oko 21 hiljade dolara, potpuno ne slaže ni sa čim što je opšte poznato, preciznim podacima o tome ko je zaista siromašan».\nNeki analitičari navode da je slika američke ekonomije mnogo gora nego što pokazuje izveštaj Cenzus biroa. Američki Enterprajz institut procenjuje da bi više od milion Amerikanaca moglo da se doda odeljku za siromašne ukoliko se trenutni ekonomski uslovi nastave.


Električne instalacije postavljene korektno, u skladu sa važećim tehničkim normativima obezbeđuju stabilno, dugotrajno i bezbedno funkcionisanje potrošača i sistema komunikacije u objektima.\nU saradnji sa brojnim domaćim i stranim kompanijama radimo na izradi specifičnih rešenja za objekte različite namene. Kontaktirajte nas sa zahtevom za postavljanje električnih instalacija optšte ili specijalne namene - imamo rešenja za sve.\nStruja U Svakom Prostoru\nPostavljanje električnih instalacija i galanterije u stambenim i poslovnim prostorima\nPostavljanje električnih instalacija i opreme u stambenim objektima u izgradnji i rekonstrukcija postojećih instalacija. Kvalitetna i efikasna usluga, uz primenu savremenih alata i poštovanje svih važećih tehničkih normi i propisa je ono što nas preporučuje.\nPostavljanje električnih instalacija i opreme u svim tipovima poslovnih prostora, od kancelarija i sala za sastanke, ugostiteljskih objekata, do tržnih centara i industrijskih hala. Za velike objekte isporučujemo posebne sisteme upravljanja za uštedu energije, upravljanje potrošačima i praćenje stanja u objektima.


Ntpark - News single\nPredstavljen NTP modela na internacionalnoj obuci u Izraelu\nPredstavnik Naučno-tehnološkog parka Beograd i ove godine učestvuje u programu obuke koji je organizovan i finasiran od strane MASHAV (Israel's Agency for International Development Cooperation) koji se održava u periodu od 18-30. juna u Međunarodnom trening centru Gold Meir sa sedištem u Haifi.\nTema ovogodišnje obuke je: “Kako započeti i upravljati programom akceleracije”.\nTokom radionice su 29 predstavnika iz 20 zemalja sa sva četiri kontinenta imala prilike da se upoznaju sa izraelskim ekosistemom, da posete nekoliko akceleratora i inkubatora, VC fondova, kao i da se upoznaju sa predstavnicima startap kompanija u Izraelu.\nIzrael je danas poznat kao startap nacija sa preko 100 akceleratora i 1000 startap kompanija godišnje, te samim tim ima jednu od vodećih uloga u u razvoju startap ekosistema.\nU okviru programa, Jelena Petrović, koordinatorka za poslovnu podršku u NTP Beograd i učesnica programa je predstavila inovacioni ekosistem Srbije, rezultate u radu prvog naučno-tehnološkog parka u Srbiji, kao i izazove sa kojima se suočava Srbija u daljem razvoju inovacionog preduzetništva.\nSamo za kompanije članice NTP Beograd\nLozinka se nalazi u email-u koji je poslat prilikom registracije, ova lozinka se može promeniti iz vašeg korisničkog profila\nZABORAVLI STE LOZINKU?\nNakon popunjene registracione prijave, na unešenu email adresu dobićete email sa lozinkom, koju naknadno možete promeniti iz vašeg korisničkog profila.\nDirektna linija GSP-a: Autobus 66\ntel: +381 11 3370 951\nO NTP Beograd\nO naučno-tehnološkim parkovima\nKako da nam se pridružite\nPristup bazama znanja\nPristup finansijskim fondovima\nUdruživanje i internacionalizacija\nDokumentacija NT parka\nKonkursi za zaposlenje


Bošković: Za nabavku helikoptera 30 miliona eura - CdM\nBošković: Za nabavku helikoptera 30 miliona eura\nMinistarstvo odbrane je u ovoj godini planiralo 40 miliona eura za javne nabavke, od čega 30 miliona za multifunkcionalne helikoptere, a deset za širu potrošnju, rekao je resorni ministar, Predrag Bošković.\nOn je ocijenio da je ekonomski benefit članstva u NATO u prethodnom periodu bila neopravdano izostavljena.\nBošković je ukazao da je 87 crnogorskih proizvoda u NATO katalogu.\nOn je najavio da je Ministarstvo odbrane u ovoj godini planiralo blizu 40 miliona EUR javnih nabavki.\nBošković je precizirao da je od toga 30 miliona opredijeljeno za nabavku multifunkcionalnih helikoptera, a deset miliona eura za javne nabavke šire potrošnje.\n„Bilo bi idealno kada bismo to mogli da sprovedemo u Crnoj Gori i da ta sredstva ostanu u Crnoj Gori“, rekao je on na okruglom stolu: Ekonomija i bezbjednost: NATO kod – kako aplicirati.\nBošković je, kako je kazao, siguran da će Protokol o pristupanju Crne Gore Alijansi biti na dnevnom redu američkog Senata prije Samita u maju.\nNacionalni koordinator za Alijansu, Dragan Pejanović, smatra da pitanja bezbjednosti i ekonomije nikada nijesu bile toliko bliske i važne kao danas.\nKako je rekaao, zbog toga je veoma važno da preostale tri članice Alijanse – Holandija, Španija i Sjedinjene Američke Države što prije ratifikuju crnogorski Protokol o pristupanju NATO-u.\n„Vrlo je važno da Crna Gora što prije bude dio kolektivnog sistema bezbjednosti, koji je ne samo garant stabilnosti, već i teritorijalnog integriteta, što omogućava našoj državi da se još intezivnije posveti pitanjima svog društveno-ekonomskog razvoja“, saopštio je Pejanović.\nPotpredsjednik Privredne komore Crne Gore (PKCG), Ivan Saveljić, ukazao je da ulazak u NATO podrazumijeva otvaranje širih vrata i mogućnost da se domaće robe i usluge ponude oružanim snagama NATO članica.\n„Ovo se odnosi na sve vrste roba i usluga kao što su usluge prevoza, građevinarstva, tekstiklne, prehrambene i prerađivačke industrije“, objasnio je Saveljić.\nKako je kazao, za ulazak na to tržište potrebno je biti konkurentan i zadovoljiti propisane standarde.\nOn je pozvao privrednike da što više učestvuju u brojnim aktivnostima PKCG, i iskoriste ih kao dobre prilike za napredak svojih kompanija.\nMarinko Aleksić iz Ministarstva odbrane da će mogućnosti za Crnu Goru u narednom periodu biti veće.\n„NATO agencije objavljuju različite tendere velike vrijednosti. One propisuju različite uslove za konkurisanje na tim tenderima i mi smo tu da našim privrednicima kažemo na koji način da se kvalifikuju da bi učestvovali na njima“, saopštio je Aleksić.\nOn je objasnio da su dobijanje kompanijskog koda i kodifikacija proizvoda prvi koraci koje je potrebno napraviti.\n„A za svaku agenciju postoje posebni uslovi pošto je nabavka u NATO kodifikacionom sistemu decentralizovana“, dodao je Aleksić.\nOkrugli sto organizovalii su PKCG i Komunikacioni tim Savjeta za članstvo u NATO.\nTagovihelikopteri Predrag Bošković


Pronađen opasan otpad, uhapšen osumnjičeni\nDvadeset tona protivzakonito zakopanog opasnog otpada pronađeno je na privatnoj zemljišnoj parceli na području Obrenovca, a pripadnici Ministarstva unutrašnjih poslova uhapsili su s tim u vezi Z. M. (1961) zbog postojanja osnova sumnje da je izvršio krivično delo unošenje opasnih materija u Srbiju i nedozvoljeno prerađivanje, odlaganje i skladištenje opasnih materija.\nMinistarstvo zaštite životne sredine su o pronađenom otpadu informisali Bezbednosno informativna agencija i Osnovno javnog tužilaštvo Obrenovca, koji su izvrišili uviđaj ali je ekološka katastrofa izbegnuta, saopštilo je Ministarstvo.\n"Osnovano se sumnja da je reč o opasnom otpadu koji je visoko toksičnog dejstva, i koji može izazvati ozbiljne posledice po životnu sredinu, zdravlje i bezbednost ljudi i ukupan biodiverzitet," navodi se iz Ministarstva.\nUhapšeni se sumnjiči da je u krugu svoje firme u Obrenovcu zakopao oko 25 tona raznog opasnog otpada, saopštio je MUP.\nOsumnjičeni je uz krivičnu prijavu priveden nadležnom tužilaštvu, a sudija za prethodni postupak odredio mu je pritvor do 30 dana, navodi se u saopštenju.


Nove mere za sprečavanje širenja korona virusa u Sjenici – ZoomUe\nNove mere za sprečavanje širenja korona virusa u Sjenici\nby Vesna Đurović · 27 јуна, 2020\nSJENICA – S obzirom na to da je na teritoriji opštine Sjenica i dalje na snazi vanredna situacija i da je evidentiran veliki broj osoba sa simptomima korona virusa Štab za vanredne situacije doneo je naredbe i preporuke o preduzimanju preventivnih mera za sprečavanje šitrenja ove zarazne bolesti.\nZabranjuje se okupljanje više od pet osoba u zatvorenom i na otvorenom prostoru i ograničava rad kafića ne vreme od 7 do 19 časova. Za vreme rada kafića, distanca između lica morta biti dva metra, a za jednim stolom mogu sedeti najviše dve osobe.\nIstom naredbom se zabranjuje i rad teretana, odnosno vežbanje u zatvorenom prostoru.\nDrugom naredbom koja stupa na snagu 28. juna zabranjuje se održavanje svečanosti u ugostiteljskim objektima.\nŠtab je na sednici doneo i preporuku da sve verske zajednice usklade svoj rad prilikom obavljanja verskih obreda.\nKontrolu svih naredbi i preporuka Štaba za vanredne situacije vršiće inspekcijske službe i pripadnici Policijske stanice Sjenica.\nKoncert operske muzike u Gradskoj kući\nPlaninski doručak nagrađen Turističkim cvetom\nNext story Uhapšena kriminalna banda\nPrevious story Još 14 novoobolelih u okrugu


Benites ne okrivljuje Ivanovića za poraz u Liga kupu – Nadlanu.com\nBenites ne okrivljuje Ivanovića za poraz u Liga kupu\nObjavljeno 10. jan 2013. / 12:47:47\nČelsi je sinoć na svom Stamford Bridžu izgubio od Svonsija sa 0:2, u prvoj polufinalnoj utakmici Liga kupa. Gosti su oba gola postigli posle grešaka srpskog reprezentativca Branislava Ivanovića, a strelci su bili Miču i Deni Grejem.\nBenites je rekao da Branislav Ivanović nije jedini krivac za poraz.\n"Napravili smo dve greške i platili zbog toga. Svaki igrač greši, takve stvari se dešavaju, a mi moramo da nastavimo dalje i okrenemo se revanšu. Imaju veliku prednost, ali idemo tamo da što pre postignemo gol i onda se vraćamo u igru", rekao je Benites, preneo je Bi-Bi-Si.\n"Plavci" su sinoć imali 24 udarca na gol, od kojih samo osam u okvir gola, ali nisu uspeli da zatresu mrežu Svonsija. Sa druge strane, Svonsi je pet puta šutnuo na protivnički gol.\n"Tokom utakmice je bilo mnogo dobrih stvari, ali u fudbalu morate da iskoristite svoje šanse. Da odigramo 10 ovakvih utakmica, možda bismo pobedili devet puta", dodao je španski trener.\nBenites je rekao da je nezadovoljan sudijskom odlukom pošto je u zaustavnom vremenu, zbog navodnog ofsajda, poništen gol koji je postigao Demba Ba, ali i zbog toga što je Senegalac dobio žuti karton jer je pokušao da iznudi penal.\n"On je bio u liniji, tako da je trebalo priznati gol. A penal? To nije bilo za žuti karton, a odluka zavisi od sudijskog uverenja", rekao je Benites.\nbranislav ivanovićčelsifudbalrafa benites


Vesti online / Srpski informativni portal / Revolucionarna garda: Gospodine Tramp, Iran nije Severna Koreja\n- Gospodine Tramp! Iran nije Severna Koreja da prihvata Vašu ponudu za sastanak. Ni predsednici SAD koji će doći posle Vas neće dočekati taj dan - citirala je iranska agencija Fars Džafarijeve reči.\n- Sankcije i pritisci su potpuno suprotni dijalogu - rekao je Kasemi, a prenela agencija Fars.\nKasemi je upitao i "kako Tramp može da dokaže iranskoj naciji da su njegovi komentari od prošle noći odraz iskrene namere za pregovaranjem i nisu izraženi radi populističke dobiti".\n- Ako žele da se sastanu, sastaćemo se - rekao je Tramp.\nUpitan da li bi se sastao sa predsednikom Irana Hasanom Rohanijem, Tramp je odgovorio da će se sastati sa bilo kim, jer veruje u sastanke - "pogotovo kada je rat u pitanju".\nRohanijev politički savetnik Hamid Abutalebi rekao je da bi "oni koji veruju u dijalog kao metod rešavanja sporova u civilizovanim društvima trebalo da se posvete tim sredstvima", prenela je iranska poluzvanična novinska agencija ISNA.


Francuski ministar spoljnih poslova Žan-Iv Le Drijan rekao je, tokom posete Tunisu, da je jedan Francuz ubijen, dok ih je sedmoro ranjeno u terorističkim napadima u Londonu, prenosi AFP.\nSEDAM MRTVIH, DESETINE RANJENIH Dramatična akcija policije u Londonu, uhapšeno 12 osoba, ID PREUZELA ODGOVORNOST\nPAB PUN KRVI Ranjenima u napadu u Londonu pružana pomoć na licu mesta (VIDEO)\nFrancuski državljanin, koji je podlegao povredama, jedan je od sedmoro ljudi koliko ih je ubijeno u tim napadima, dok su sedam Francuza među 48 ljudi koji su ranjeni, rekao je Le Drijan, dodavši da su četvoro njegovih ranjenih sunarodnika u kritičnom stanju.\nUz to, jedan francuski državljanin vodi se kao nestao, naveo je ministar.\nKanadski premijer Džastin Trudo saopštio je da je među ubijenima i jedan kanadski državljanin, a više detalja o njemu nije izneo iz poštovanja prema njegovoj porodici.\n48 ljudi ranjeno je u Londonu\nKANAĐANKA PRVA ŽRTVA Porodica Krisi Arčibald potvrdila njenu pogibiju u Londonu (FOTO)\nAustralijski premijer Malkolm Turnbul rekao je da su se dva australijska državljanina "našla na direktnom udaru" napadača, preneo je Bi-Bi-Si.\nOd 48 ljudi koliko ih je ranjeno u terorističkim napadima u centru britanske prestonice, 21 osoba je u kritičnom stanju, saopštila je Nacionalna zdravstvena služba Engleske.


Da kliknemo zajedno - Ozonpress :: internet portal\nTag: javna, svajcarska, uprava\nProgram Swiss PRO je uz podršku Vlade Švajcarske pokrenuo kampanju „Da kliknemo zajedno“ kako bi građanima i građankama približio prednosti upotrebe elektronskih usluga i otvorenih podataka na lokalnom nivou.\nUmesto čekanja u redovima i dodatnih troškova, stanovnici 35 gradova i opština će pored već postojećih usluga poput eBebe ili eVrtića uskoro moći da koriste i druge brojne usluge u nadležnosti lokalne samouprave, poput podnošenja zahteva za naknadu zarade za vreme porodiljskog odsustva, naknadu za vantelesnu oplodnju, ili izdavanje informacije o lokaciji. Takođe, bez odlaska na šalter ili telefonskog poziva će moći da prijave komunalni problem, podnesu predstavku komunalnoj, saobraćajnoj ili inspekciji za zaštitu životne sredine.\n– U cilju poboljšanja efikasnosti rada lokalne uprave, Vlada Švajcarske je širom Srbije podržala lokalne samouprave da unaprede kapacitete za eUpravu i omoguće građanima i građankama da brzo i lako pristupe određenim pravima i uslugama koje su u nadležnosti lokalne administracije. Kroz finansijsku i tehničku podršku sprovedene su aktivnosti usmerene ka uspostavljanju ili unapređenju ePisarnica i eArhiva, postupanja po osnovu eZUP-a, kao i sistema za veće učešće građana kroz eUčešće i eRaspravu – ističe Ana Nedeljković Belja, nacionalna menadžerka programa Swiss PRO.\nKako bi se građani što bolje upoznali sa dostupnim eUslugama i koristima od otvorenih podataka, u narednih šest meseci biće organizovane jednodnevne promocije na gradskim trgovima u Šumadiji, zapadnoj, istočnoj i južnoj Srbiji, kao i kampanja na društvenim mrežama i ostalim medijima. Takođe, biće organizovano i takmičenje sa ciljem dodatnog podsticanja lokalnih samouprava, ali i građana i građanki da povećaju upotrebu dostupnih eUsluga.\nUnapređene eUsluge biće dostupne stanovnicima Aleksandrovca, Babušnice, Bačke Palanke, Bojnika, Bora, Čačka, Ćuprije, Dimitrovgrda, Golupca, Ivanjice, Jagodine, Kosjerića, Kragujevca, Kraljeva, Krupnja, Loznice, Malog Zvornika, Medveđe, Nove Varoši, Novog Pazara, Osečine, Rače, Ražnja, Rekovca, Šapca, Smederevske Palanke, Sokobanje, Surdulice, Svilajnca, Tutina, Vladimirca, Vlasotinca, Vrnjačke Banje, Žagubice i Zaječara.\nPristup otvorenim podacima unapredile su lokalne samouprave Aleksinac, Aranđelovac, Arilje, Bujanovac, Despotovac, Gornji Milanovac, Knjaževac, Kruševac, Kuršumlija, Lajkovac, Lebane, Leskovac, Lučani, Mionica, Negotin, Niš, Paraćin, Petrovac na Mlavi, Požarevac, Priboj, Prokuplje, Raška, Sjenica, Smederevo, Topola, Trstenik, Užice, Valjevo, Velika Plana, Veliko Gradište.\nKampanja „Da kliknemo zajedno“ realizuje se u okviru programa „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“, koji podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge (UNOPS) u partnerstvu sa Stalnom konferencijom gradova i opština (SKGO).\nPali Fejsbuk, Instagram i Votsap, otkazali serveri\nPrisilna vakcinacija u Vojsci Srbije\nI direktori javnih preduzeća u kampanji, za vreme radnog vremena (FOTO, VIDEO)\nJavna preduzeća kao izborni plen\nPratim JA: Nagrade za najbolje dočarana iskustva sa opštinskom ili gradskom upravom


Povratak liste Srpska u poslaničke klupe | KoSSev\nPovratak liste Srpska u poslaničke klupe\nUtorak 28. mart 2017, 08:31\nPoslanici liste Srpska, kako kaže predsednik njihovog poslaničkog kluba u Skupštini Kosova, Slavko Simić, po sopstvenoj odluci vratili su se u kosovski parlament. Njihov povratak u poslaničke klupe izazvao je podeljene reakcije na političkoj sceni u Prištini.\nNakon petomesečnog bojkota, Srpska se vratila radu Skupštine Kosova, zbog, kako kažu, interesa srpskog naroda.\nPredsednik ove liste, Slavko Simić, kaže da se vraćaju, kako bi iskoristili sve mogućnosti za sprečavanje formiranja kosovske vojske i da bi Prištini onemogućili izgovore za neformiranje ZSO.\n"Želimo da se što pre krene sa procesom formiranja Zajednice srpskih opština i naravno da se suprotstavimo svim onim zakonima i procesima koji nisu u skladu sa našim nacionalnim interesima, dakle, nisu u skladu sa interesima srpskog naroda koji živi na Kosovu i, naravno, da se suprostavimo svim procesima koji ugrožavaju vitalne interese opština sa srpskom većinom i srpskog naroda koji živi na Kosovu," kazao je Simić.\nŠef poslaničke grupe Samoopredeljenje, Glauk Konjufca, kaže da se Srpska vratila, kako bi spasila mandat, a da će se njihova stranka protiv Asocijacije boriti svim načinima.\n"Srpska lista se pre svega vratila kako bi spasila svoje mandate, pošto bojkotuju rad skupštine od prošle godine. Mislim da bi bilo štetno ukoliko su se vratili kako bi uslovili pitanje Vojske Kosova sa formiranjem srpskog entiteta, koji je jedna vrsta države unutar Republike Kosovo, kompletno kontrolisana od strane Srbije," kazao je Glauk Konjufca iz Samoopredeljenja.\nZamenik predsednika Skupštine, Džavit Haljiti, kaze da je dobro što se Srpska vratila, jer će to, pored ostalog, doprineti boljoj funkcionalizaciji Skupštine Kosova.\n"To je dobra vest, naročito za srpski narod, jer samo tako mogu da predstavljaju svoje interese, a ne bojkotom van institucija. To je dobro i za bolje funkcionisanje Skupštine Kosova. Imamo multietničko društvo na Kosovu, svi smo predstavljeni ovde, i tako treba i da radimo," rekao je Haljiti.\nPodsetimo, lista Srpska je od oktobra prošle godine, nakon izglasavanja Zakona o Trepči, odlučila da bojkotuje rad Skupštine. Ukoliko bi poslanici odsustovali iz Skupštine duže od 6 meseci, pretila bi im opasnost da izgube mandat poslanika.


Internet Vesti: Panasonic gradi novu fabriku za proizvodnju baterija u Japanu\nPanasonic gradi novu fabriku za proizvodnju baterija u Japanu\nKompanija Matsushita Electric Industrial, poznatija kao Panasonic, saopštila je da će krajem ove godine započeti veliko proširenje proizvodnje punjivih litijum jonskih baterija. Naime, kompanija će u decembru započeti sa izgradnjom nove fabrike koja će moći da proizvede 50.000.000 ćelija mesečno.\nNova Panasonicova fabrika će biti smeštena u blizini sedišta kompanije, u Osaki na zapadu Japana. Izgradnja fabrike će koštati 926 miliona dolara, a nova fabrika će predstavljati glavni pogon za proizvodnju baterija.\nPrva faza izgradnje koja počinje u decembru ima za cilj da proizvodnja elektroda krene u oktobru 2009. godine, a da proizvodnja ćelija započne u aprilu 2010. godine, kada će fabrika moći da proizvede 300 miliona ćelija godišnje. Druga faza izgradnje koja bi trebalo da počne u oktobru 2011. godine će udvostručiti proizvodnju, navode predstavnici Panasonica.\nOsim izgradnje nove fabrike, Panasonic planira da investira 212 miliona dolara da bi poboljšao proizvodnju u dve postojeće fabrike, u Osaki i Wakajami.\nPotražna za punjivim baterijama na globalnom nivou se povećava zbog veće upotrebe mobilnih uređaja kao što su prenosivi računari i mobilni telefoni.\nОбјавио NetZarada у 22:54


SAJAM NAMJEŠTAJA U KELNU Namještaj iz RS pred evropskim kupcima | Banjaluka.net\nSAJAM NAMJEŠTAJA U KELNU Namještaj iz RS pred evropskim kupcima\nStolovi, stolice, komode i drugi namještaj proizveden u pogonima širom RS kvalitetom i dizajnom parira onom iz evropskih fabrika, a u prilog tome govori činjenica da se domaći proizvođači i ove godine predstavljaju na sajmu namještaja u Kelnu, najvećoj smotri na svijetu kada je riječ o ovoj grani prerađivačke industrije.\nNa ovogodišnjem sajmu “Imm cologne”, koji je počeo juče i traje do 20. januara, predstaviće se rekordan broj preduzeća iz BiH, među kojima su i tri firme iz Srpske. Iz Spoljnotrgovinske komore BiH istakli su da će se na zajedničkom štandu predstaviti osam kompanija iz BiH te da individualno svoje proizvode izlaže još deset domaćih proizvođača namještaja, što je do sada najbrojniji nastup preduzeća iz BiH na ovoj manifestaciji. Naveli su da domaći eksponati u potpunosti odgovaraju zahtjevima tržišta EU, a obuhvataju tapacirani namještaj za sjedenje, namještaj za spavaće sobe, trpezarije, dnevne sobe te namještaj za kupatila.\n– Ove kompanije uživaju punu organizacionu i savjetodavnu podršku komore, što podrazumijeva i predstavljanje na posebno dizajniranom međunarodnom štandu koji je prilagodljiv različitim konceptima i proizvodima – naveli su u Spoljnotrgovinskoj komori i dodali da je ovo deveti uzastopni nastup domaćih proizvođača namještaja na sajmu u Kelnu.\n– Domaće firme su za 11 mjeseci prošle godine izvezle namještaj u vrijednosti oko 223 miliona maraka, što je gotovo na nivou cijele 2017, tako da će ukupan izvoz u 2018. sigurno premašiti godinu ranije. Oko 25 odsto namještaja iz RS izvozi se u Njemačku – rekao je Šinik i dodao da stopa rasta izvoza namještaja u prošloj godini iznosi oko deset odsto.\nŠinik kaže da je učešće namještaja u ukupnom izvozu RS sve veće, te da je izvoz ovih proizvoda oko šest puta veći od uvoza.\n– Uglavnom izvozimo namještaj za trpezarije i kuhinje, a najveću dobit ostvaruju firme koje rade za velike svjetske trgovačke lance – dodao je Šinik.\nU Spoljnotrgovinskoj komori navode da je paviljon BiH na ovogodišnjem sajmu ukupne kvadrature 209 metara kvadratnih i da se nalazi u Hali 5.1 na sajmištu “Kolnmesse”.


PUKLA BRUKA U PETROVCU: Naprednjak došao kući ranije i zatekao ženu "na gomili" sa grobarom! | NASLOVNA\nNaslovna/VESTI/LOKALNE VESTI/PUKLA BRUKA U PETROVCU: Naprednjak došao kući ranije i zatekao ženu “na gomili” sa grobarom!\nPUKLA BRUKA U PETROVCU: Naprednjak došao kući ranije i zatekao ženu “na gomili” sa grobarom!\nPredsednika Lovačkog udruženja „Trest“, Nenada Životića, i jednog od bitnih članova naprednjaka u Petrovcu na Mlavi, Petrovčani dobro poznaju po njegovoj bahatosti.\nSada kao 46-godišnjak on se našao u centru skandala u Petrovcu na Mlavi, ali ne iz bahatosti ili sportskih razloga, mada se i ovo može ubrajati u neku vrstu sportske aktivnosti, ako nas razumete.\nNaime, ceo Petrovac bruji o aferi u njegovom braku i o tome da je zatekao svoju suprugu Draganu “na gomili” sa mladim ljubavnikom Igorom, lokalnim grobarom, ali ono što je još više šokiralo jeste ono što je uradio kada je shvatio šta se dešava.\nŽivotić se u nedelju 28. oktobra vratio kući sa proslave punolestva njegovog sina oko 4:00 izjutra, ali njegova žena, koja se pre njega vratila ga sigurno nije očekivala da će stići, pa je uživala u “akciji” sa mladim švalerom.\nŽivotić se nakon što je shvatio šta se dešava išunjao iz kuće napolje seo u svoj auto i vozio se po gradu i čekao da oni “završe posao”.\nKada je mladi grobar ljubavnik otišao kući, tada je pakao mogao da počne, jer je usledila žestoka svađa supružnika, a sve je toliko eskaliralo da je Životić svoju suprugu Draganu izbacio iz kuće napolje, i u ponedeljak odmah podneo zahtev za razvod braka.\nInače, Životić je ranije javno par puta priznao svojoj supruzi da je varao, a ona mu je svaki put praštala, međutim, s obzirom da je zatekao sa švalerom “na gomili”, i ona je daleko od uzorne žene i očigledno je da i ona voli da upražnjava sportske aktivnosti.\nJKP „Parking servis“ Požarevac, privodi kraju još jednu uspešnu godinu


Džudi Denč u pregovorima za "Artemis Fowl" | Blockbuster\nDžudi Denč u pregovorima za “Artemis Fowl”\n19/09/2017 milan 0 Comments\nKompanija “Walt Disney Pictures” pokušavala je tokom 14 godina da pronađe odgovarajuće uslove za adaptaciju serijala “Artemis Fowl”. Tokom ovog vremenskog perioda dešavala su se mnoga angažovanja i raskidi saradnje, sve do nedavno kada se postigao sporazum sa glumcem/rediteljem Kenetom Branom.\nBrana je potpisao ugovor o adaptaciji prve knjige iz serijala, pod okriljem Disney studija. Scenarista za ostvarenje biće irski spisatelj Konor MekFerson, a Kenetu Brani bi ovih dana trebalo da se pridruži njegova starija kolegenica, sa kojom, posledjih godina dosta radi, kako na filmu tako i u pozorištu.\nDžudi Denč je u pregovorima da se pridruži ekipi filma “Artemis Fowl” priči o dvanaestogodišnjem kriminalnom geniju koji se nada da će moći da uceni tajnu grupu Vilinskih Ljudi da mu daju njihovo zlato. Međutim, njegov plan nije baš sjajan kao što je u početku mislio, jer ga stavlja u sukob sa nekim od najopasnijih stvorenja na planeti. Kroz serijal knjiga, ovaj negativac će polako preći na stranu dobra i sa Vilisnkim Ljudima pokušati da spase svet od čudovišta. Knjiga je prodata u preko 13 miliona primeraka širom sveta, pa je time i eventualna filmska franšiza stekla unapred određenu publiku.\nKako će sve to izgledati na filmu, videćemo za koju godinu, a u skorije vreme očekujemo još poznatih imena u ekipi ovog filma.\n‹ Prvi trejler za dramu “November Criminals”\nFEF Palić među 6 najboljih festivala u Evropi ›\nTom Henks u filmu “News Of The World”\n13/05/2017 milan 0\nNajnoviji trejler za akcioni spektakl “Transformers: The Last Knight”\n14/04/2017 milan 0\nOvoga puta nije greška\n27/01/2016 milan 0


Košarkaški klub Mega Mozzart » JOVANOVIC: „SPLIT JE POKAZAO KVALITET U DOSADAŠNJEM TOKU ABA LIGE, NAŠA ENERGIJA MORA BITI NA NAJVIŠEM NIVOU“\nU nedelju 6. decembra od 12 časova Mega Soccerbet će u okviru 9. kola ABA lige dočekati Split, a utakmica će se zbog poznate situacije za pandemijom Kovid-19 igrati bez gledalaca u Hali sportova Ranko Žeravica. Izabranici trenera Vladimira Jovanovića sa šest pobeda iz odigranih osam utakmica drže trenutno drugo mesto na tabeli, pa će utakmica protiv Splita biti prilika da dođu do četvrte uzastopne pobede i tako da odbrane mesto pri vrhu tabele regionalnog takmičenja.\nTrener Mege Vladimir Jovanović je pred duel protiv Splita istakao da je jako teško igrati prvu utakmicu posle pauze:\n– Poslednjih mesec dana smo imali problem da se kompletiramo. Na trenažni proces je uticao i FIBA prozor. Bez obzira što smo bili 15 dana bez utakmice, opet zbog obaveza igrača sa reprezentacijom nismo mogli da budemo svi na okupu. Iz svega navedenog je jasno da je jako teško igrati prvu utakmicu posle pauze. Nadam se da ćemo odigrati dobru utakmicu protiv ekipe Splita koja je pokazala kvalitet u dosadašnjem toku ABA lige. Imaju puno talentovanih mladih igrača, ali i iskusnih koji imaju duži staž igranja u regionalnom takmičenju. Igraju dobru košarku i naša energija mora biti na najvišem nivou ukoliko želimo da im se suprotstavimo na pravi način i dođemo do nove pobede,\nPosle osam odigranih kola ABA lige, Mega Soccerbet je trenutno na drugom mestu sa skorom 6-2 dok je Split ima tri pobede i pet poraza. Ove dve ekipe se nisu do sada sastajale u ABA ligi, a u prošlom kolu je Mega slavila na gostovanju protiv Primorske sa 69:71 dok je Split na svom terenu izgubio od Mornara sa 87:95.\nKrilo Mege Marko Kljajević je istakao da veruje da njegova ekipa može da nastavi pobedničku seriju i u utakmici protiv Splita:\n– Očekuje nas jako zahtevna utakmica sa neugodnom ekipom Splita koja ove godine pruža izuzetno kvalitetne partije protiv ekipa koje su u samom vrhu lige. Što se nas tiče, u dobroj smo seriji, iskoristili smo prethodnu nedelju za kvalitetan trening tako da dočekujemo ekipu Splita motivisani i u dobroj formi. Ukoliko se budemo pridržavali plana i primene rada sa treninga, verujem da možemo da nastavimo pobedničku seriju,\nizjavio je Kljajević.\nUtakmica Mega Soccerbet – Split se igra u nedelju 6. decembra od 12 časova u Hali sportova Ranko Žeravica bez prisustva publike, uz direktan prenos na TV Arena Sport.


Dana 1. novembra 2009. godine oko 15 časova u KPZ za maloletnike u Valjevu u zajedničkim prostorijama, odnosno dnevnom boravku, došlo je do sukoba pa potom tuče između dve grupe osuđenih lica u kojoj je učestvovalo oko 10 mladića.\nPripadnici Službe za obezbeđenje su odmah intervenisali i razdvojili sukobljena lica čime je sprečena dalja tuča i teže povređivanje osuđenika. Zahvaljujući pravovremenoj reakciji Službe za obezbeđenje prilikom tuče nijedno lice nije teško povređeno.\nO incidentu je odmah obaveštena dežurna služba Policijske uprave Valjevo nakon čega su pripadnici policije izvršili uviđaj u KPZ za maloletnike u Valjevu.\nOperativnim radom došlo se do saznanja da je do tuče došlo usled borbe za prevlast u neformalnom sistemu, kao i zaplene veće količine narkotika i mobilnih telefona od strane Službe za obezbeđenje KPZ za maloletnike u Valjevu, pre oko mesec dana.\nProtiv svih učesnika tuče podnete su disciplinske prijave, a glavni akteri ovog incidenta premešteni su u pojačani nadzor u okviru KPZ za maloletnike Valjevo, zbog čega je oko 30 osuđenih lica odbilo da uzima hranu.\nUprava za izvršenje krivičnih sankcija obaveštava javnost da je 30 osuđenih lica, koja su odbijala da uzmu hranu zbog disciplinskih postupaka koji su usledili nakon tuče u KPZ Valjevo 1. novembra 2009. godine, danas u popodnevnim časovima počelo normalno da uzima hranu i da je njihovo zdravstveno stanje dobro.\nStanje u KPZ Valjevo je u skladu sa Pravilnikom o kućnom redu i Zakonom o izvršenju krivičnih sankcija.


Utorak, 17 Januar 2017 14:30\nNedjelja, 15 Januar 2017 11:41\nPetak, 13 Januar 2017 13:50\nPrvi forum o perspektivama razvoja bh. poljoprivrede u Travniku: 'Naše oranice bez granice'\nUtorak, 10 Januar 2017 13:13\nPonedjeljak, 02 Januar 2017 16:12\nBalkan je u srcu Evrope i njegova budućnost je unutar EU, ocijenila je visoka predstavnica EU za vanjsku politiku i sigurnost Federica Mogherini.\nNeophodan novi Zakon o radu u Distriktu i njegova harmonizacija sa EU\nPetak, 30 Decembar 2016 11:32\nZahvaljujući Sindikatu u BiH entiteti u Bosni Hercegovini (BiH) uspjeli su donijeti novi Zakon o radu kako bi se poboljšala prava i uslovi radnika, ali i harmonizovao sa zakonima iz Evropske unije (EU).\nPogledajte prevod Upitnika Evropske komisije na koji BiH treba da odgovori\nČetvrtak, 29 Decembar 2016 12:38\nDirekcija za evropske integracije Bosne i Hercegovine prevela je Upitnik Evropske komisije na koji BiH treba da odgovori.\nSa kvalitetnim obrazovanjem sigurniji put BiH ka EU i prilika za povratak mladih u BiH\nSrijeda, 28 Decembar 2016 10:00\nMladi u Bosni i Hercegovini (BiH), nažalost su još uvijek statistika sa najvećim brojem nezaposlenih. Zbog narušenog ekonomskog stanja često čekaju priliku kako bi napustili BiH i život počeli u drugim razvijenim zemljama Evropske unije (EU). Ipak, pored takvog stanja postoje i oni koji se žele vratiti nakon obrazovanja u državama EU u BiH i to primjenili u razvoj svoje države. Jedan od segmenata puta BiH ka EU je pozitivan postupak reformske agende koji doprinosi bržem i boljem razvoju BiH.\n“E4U” u Brčkom: Studenti Ekonomskog fakulteta informisali građane o reformama i EU\nUtorak, 27 Decembar 2016 15:12\nU okviru projekta Ureda specijalnog predstavnika EU u BiH (EUSR-a) „E4U“ danas su studenti Ekonomskog fakulteta iz Brčkog, kao jedan od timova u BiH, održali druženje i interaktivne aktivnosti sa građanima u “Konzum Family Centru” u Brčkom s ciljem informisanja građana o reformskim agendama i putu BiH ka Evropskoj uniji. Ovaj projekat angažuje 14 javnih univerziteta/fakulteta i oko 56 studenata i akademika iz cijele zemlje u BiH.\nNovi SSP na snazi od 1. februara: Šta mogu očekivati poljoprivrednici\nPonedjeljak, 26 Decembar 2016 12:19\nPrvog dana februara počinje primjena adaptiranog Sporazuma o stabilizaciji i pridruživanju BiH i Europske unije, dok ne bude završena ratifikacija.\nIvanić: Želimo li u EU, stranci moraju napustiti bh. institucije\nZnačajnost uspostavljanja elektronskih usluga u BiH i Distriktu\nHoće li politika i korupcija kočiti nastavak evropskog puta BiH\nPotpisan Protokol uz Sporazum o stabilizaciji i pridruživanju


Predsjednik Skupštine primio u nastupnu posjetu ambasadorku Turske\nponedjeljak, 25 februar 2019 14:53\nPredsjednik Skupštine Crne Gore Ivan Brajović primio je danas novoimenovanu ambasadorku Republike Turske u Crnoj Gori Songul Ozan kojoj je poželio uspješnu diplomatsku misiju.\n- Došli ste u prijateljsku zemlju i naše je očekivanje da ćete, koristeći odlične potencijale za saradnju, doprinijeti daljem jačanju odnosa između Crne Gore i Republike Turske na svim poljima– poručio je predsjednik Brajović.\nTokom razgovora posebno je bilo riječi o unaprjeđenju parlamentarne saradnje, kako na najvišem nivou, tako i na nivou odbora i grupa prijateljstva, sa primjernom dosadašnjom komunikacijom.\n- Počastvovana sam što sam imenovana za ambasadorku u prijateljskoj Crnoj Gori s kojom Republika Turska u okviru NATO razvija partnerske odnose - istakla je ambasadorka Ozan dodajući da u Turskoj naša zemlja predstavlja model međuetničke i međuvjerske harmonije, kao i zemlja koja je ostvarila zavidan uspjeh na polju evropske integracije.\nImajuću u vidu bogato regionalno diplomatsko iskustvo ambasadorke Ozan, razmijenjena su mišljenja o situaciji u zemljama Zapadnog Balkana. Predsjednik Skupštine je posebno pohvalio napore koje Turska ulaže za zbrinjavanje ogromnog broja sirijskih izbjeglica.\nVIDEO: Predsjednik Skupštine Crne Gore Ivan Brajović primio novu ambasadorku Turske Songül Ozan


Izvor: Luftika.rs, 17.Jan.2021, 14:47\n– Sumnja se da je on u vremenskom periodu od 2012-2020. godine u prostorijama škole glume u Beogradu, čiji je vlasnik, seksualno >> Pročitaj celu vest na sajtu Luftika.rs << napastvovao pet svojih učenica, od kojih su dve za vreme izvršenja krivičnog dela bile maloletne – navode iz MUP.\nKurir: ŠKOLA STRAHA: Mika Aleksić decenijama zlostavljao devojke u školi glume! ČITAJTE U KURIRU\nVlasnik i nastavnik čuvene škole glume, kroz koju je prošlo 3.000 dece, Miroslav Aleksić, uhapšen je nakon što ga je pet učenica optužilo za silovanje i seksualno uznemiravanje. Policija je saopštila da su dve žrtve u vreme počinjenih dela bile maloletne. Hapšenje je usledilo nakon pisanja...


DAN SJEĆANjA NA SVE STRADALE I POGINULE U ZLOČINAČKOJ AKCIJI "OLUJA" | SRNA\nSREMSKA RAČA, 4. AVGUSTA /SRNA/ - U Sremskoj Rači večeras će biti obilježen Dan sjećanja na sve stradale i prognane Srbe u zločinačkoj akciji hrvatske vojske i policije "Oluja", a pomenu će prisustvovati Njegova svetost patrijarh srpski Irinej, srpski član Predsjedništva Bih Milorad Dodik, predsjednik Republike Srpske Željka Cvijanović, predsjednik i premijer Srbije Aleksandar Vučić i Ana Brnabić.\nNa početku pomena povodom 25 godina od "Oluje" predviđeno je da se na mostu na Sremskoj Rači sretnu Vučić i Dodik, a dočekaće ih patrijarh srpski Irinej.\nPredviđeno je da Vučić dođe na most sa strane Srbije, a Dodik sa strane BiH, odnosno Republike Srpske.\n"Oni će doći do pola mosta, pozdraviti se sa patrijarhom Irinejom na mostu. Patrijarh će služiti parastos, a pre toga će na mostu biti otkrivena spomen-ploča i položeni venci", rekli su u pres-službi.\nBiće izveden i prigodan muzičko-scenski program, uz učešće muzičara, glumaca i recitatora, a skupu će prisustvovati i djeca iz nekadašnje izbjegličke kolone.\nObilježavanje počinje u 19.30 časova, a planiran je prenos na RTS-u.


Kolumne: Protest đaka zbog zabrane direktora da putuju na pozorišno takmičenje\nProtest đaka zbog zabrane direktora da putuju na pozorišno takmičenje\nTridesetak učenika Gimnazije u Lebanu, članovi gimnazijalske grupe "Teatar" počeli su u ponedeljak protest ispred škole zbog zabrane direktora Dragana Đorića da otputuju na Pozorišne susrete učenika gimnazije Srbije u Kragujevcu.\nProtestu je prethodila prava drama od ranog jutra jer je o zabrani direktora raspravljao Školski savet, koji se od svega ogradio, a učenike dva puta izbacivao sa sednice, javio je portal Jugmedia.\nPosle sednice Školskog saveta, učenici su se sa svojim profesorom srpskog jezika Dušanom Blagojevićem koji ih priprema za takmičenja, uputili do opštine za pomoć gde im je rečeno da će direktor najverovatnije biti smenjen.\n"Opštinari su nas razumeli, ali su rekli da ne mogu pomoći i da će direktor zbog ovog čina najverovatnije biti smenjen. To u ovom trenutku nama ništa ne znači jer mi nemamo putni nalog, pa sam bio primoran da organizatorima u Kragujevcu javim da ne dolazimo", kazao je Blagojević Jugmedi.\nOn je rekao da je direktor na sednici Školskog saveta izjavio da nije dozvolio put u Kragujevac, jer bi "predstavom obrukali školu".\n"Predstava, naime, traje 1 sat i 10 minuta, u prvih 10 minuta interpretira se deo teksta iz knjige Jasminke Petrović 'Seks za početnike', koja je pisana za mlade, nagradjena od Politikinog zabavnika i prevedena na nekoliko svetskih jezika, a drugi deo predstave je 'Mrtvo more' Radoja Domanovića", dodao je profesor Blagojević.\nDirektor škole Dragan Đorić, prethodno je kazao za Jugmediju da, po zakonu, ne može da dozvoli odlazak na takmičenje jer profesor Blagojević nije na vreme dostavio školi zahtev za prijavu.\n"Zahtev je kasno dostavljen, probijen je rok za prijavu. On je, doduše sam prijavio takmičenje na šta nema pravo jer ne konkuruše profesor već škola", istakao je direktor Đorić.\nJugmedia podseća da je ova zabrana usledila posle skandala s pesmom "Selenje duše" kojom je nedavno učenik četvrtog razreda Gimnazije iz Lebana pobedio na Okružnom takmičenju recitatora, a kome je upravo profesor Blagojević bio mentor.\nKolege iz Gimnazije Vlasotince oglasile su se tim povodom saopštenjem da je reč o neprimerenom pornografskom sadržaju bez ikakve umetničke vrednosti, pa se ovdašnja javnost uzburakala i podelila na one koji podržavaju i one koji osudjuju recitovanje te pesme pred osnovcima svih uzrasta, navodi portal.\nUčenicima glumcima su se na protestu ispred škole pridružili i pojedini njihovi drugovi, a mladi pozivaju i svoje roditelje da ih podrže u protestu.\n"Mi ćemo od danas bojkovati redovnu nastavu, doneli smo odluku. Ne znamo možemo li nešto promeniti i uopšte otići na takmičenje, ali u školu ne idemo dok se ne smeni direktor, jer je upravo on ovom zabranom urušio ugled škole", rekli su dvoje učenika - učesnika predstave koja neće biti odigrana u Kragujevcu.


IOM je organizovao sastanak šefova graničnih policija na Zapadnom Balkanu na kojem se razgovaralo o humanitarnom upravljanju granicom, izazovima bezbjednosti granica i sistemima readmisije | Bosnia and Herzegovina\nBudva – Međunarodna organizacija za migracije (IOM) je 14. i 15. juna 2022. godine organizovala regionalni sastanak šefova graničnih policija Zapadnog Balkana.\nOkupljajući delegacije na visokom nivou iz granične policije Albanije, Bosne i Hercegovine, Crne Gore, Sjeverne Makedonije i Kosova*, sastanak je poslužio kao platforma za podsticanje međuregionalne saradnje u humanitarnom upravljanju migracijama.\nOrganizovan u okviru regionalnih projekata „Instrument za izgradnju kapaciteta na Zapadnom Balkanu za readmisiju (WBCAP)” i „ Instrument za izgradnju kapaciteta na Zapadnom Balkanu za integrisano upravljanje granicom (WBIBM)“ finansiranih od strane Ministarstva inostranih poslova Danske. Tokom sastanka se razgovaralo o trendovima, izazovima i budućim aktivnostima vezano za humanitarno upravljanje granicom kao i o odgovoru na sigurnosne izazove koji se tiču granica na Zapadnom Balkanu, a uzevši u obzir principe zaštite migranata i poštovanje ljudskih prava.\nOd 2018. godine, mješoviti migracioni tokovi značajno su porasli na Zapadnom Balkanu. Povećana i složenija kretanja u posljednjih nekoliko godina izvršila su dodatni pritisak na kapacitete institucija nadležnih za upravljanje migracijama Zapadnog Balkana da efikasno upravljaju svojim granicama i rješavaju nastajuća pitanja sigurnosti granica, kao što su krijumčarenje migranata i trgovina ljudima. Regionalna saradnja i koordinacija su od ključne važnosti za rešavanje ovih identifikovanih izazova i promovisanje funkcionalnih, efektivnih i integrisanih sistema upravljanja granicom.\n“Nakon zatvaranja migrantske rute 2016. godine, ukazala se prilika i potreba da se načelnici granične policije iz regiona Zapadnog Balkana redovno sastaju i razmjenjuju informacije, primjere dobre prakse i informacije o upravljanju migracijama i odgovoru na izazove granične sigurnosti.“, izjavila je Donatella Bradić, voditeljica IOM-ovog subregionalnog tima za upravljanje migracijama.\nUčesnicima je predstavljen zaštitno-osjetljivi pristup u identifikaciji i pomoći žrtvama trgovine ljudima. Istaknuta je potreba za implementacijom širokih odgovora iz cijele sfere zaštite, osiguravajući da čelni ljudi i partneri budu upoznati sa praksama zaštite – uključujući širenje odgovarajućih informacija, zaštitno-osjetljivog ulaska i izgradnju procedura upućivanja. Potreba za razvojem inovativnih regionalnih ili bilateralnih alata u humanitarnom upravljanju granicama takođe je naglašena kao važan korak za razvoj operativnih sposobnosti u odgovoru na mješovite migracije.\n„U kontekstu mješovitih migracionih tokova, razvoj operativnih alata je ključan za bolji odgovor na sve veće i raznolike ranjivosti sa pristupom usmjerenim na zaštitu“, istakla je Donatella Bradić.\nDrugi dan sastanka bio je fokusiran na sporazume o readmisiji i saradnji između vlasti Zapadnog Balkana i zemalja porijekla. Dok su delegacije razmjenjivale znanje i imale priliku da se upute u primjere dobre prakse iz Danske, Turske i Gruzije, IOM je potvrdio svoju stalnu podršku vlastima u operacionalizaciji rješenja zasnovanih na pravima i prilagođenih potrebama koja doprinose sigurnom i legalnom povratku i readmisiji – u rasponu od revizije pravnih okvira, podrške u operativne procedure za jačanje nacionalnih kapaciteta.\nNa Zapadnom Balkanu, IOM nastavlja sa implementacijom programa, kombinujući politike, dijalog i intervencije izgradnje kapaciteta prilagođene potrebama svake zemlje, istovremeno podstičući saradnju i harmonizaciju. Kroz svoje aktivnosti, IOM ima za cilj da doprinese poboljšanju upravljanja granicom, podržavajući odgovor zasnovan na pravima na izazove bezbjednosti granica i jača sisteme readmisije u skladu sa međunarodnim standardima.\n* Reference na Kosovo će se shvatiti u kontekstu Rezolucije 1244 (1999) Savjeta bezbijednosti Ujedinjenih nacija


Deca Crvene zvezde veruju u još mnogo titula - Izazov\nRadio-televizija Srbije\t 30. aprila 2021. 17:16\n"Mi kao deca Crvene zvezde smo dugo priželjkivali da osvojimo titulu u prvom timu. Meni je ovo lično treća titula i nadam se da neću stati na ovoj. Želimo duplu krunu i nećemo odustati od svojih ciljeva zacrtanih na početku sezone", rekao je Nikolić za klupski sajt.\n"Zaista je bio težak put do ove titule. Krenuli smo prvenstvo još u julu mesecu, naporno smo radili i trenirali tokom čitave sezone da bi postigli ovaj uspeh. Veoma mi je drago zbog svih, stručnog štaba koji nam pruža veliku podršku i navijača ovo je za njih. Želimo duplu krunu", zaključio je Petrović.\n"Bitno je da smo uzeli titulu, četvrtu uzastopnu. Ne znam kada ću se priključiti timu na terenu, ali to je manje bitno u ovom trenutku. Titula je najvažnija, a sada idemo u pohod na duplu krunu", kazao je mladi štoper.\n"Veliko mi je zadovoljstvo što sam deo ove grupe, Crvene zvezde. Meni je ovo druga titula u crveno-belom dresu, ponosan sam na sve saigrače. Nadam se da ćemo da osvojimo i Kup Srbije i na taj način stavimo tačku na ovu uspešnu sezonu", rekao je Krstović.\n"Dugo smo priželjkivali titulu, još od samog početka sezone. Vredno smo radili, borili se za ovo. Nema opuštanja do kraja sezone, ali sigurno ćemo se maksimalno posvetiti kupu i osvajanju duple krune", zaključio je Gavrić.


Natho: Nadam se da ću odigrati još najmanje 100 utakmica za Partizan\nBeta 13. februara 2022. 11:05\nFudbaler Partizana Bibars Natho rekao je da je poseban osećaj odigrati 100 utakmica za crno-bele i da se nada da će odigrati još najmanje toliko za klub iz Humske.\nPartizan je u subotu u Nišu pobedio Radnički sa 2:0, u prvom prolećnom kolu Super lige, a Natho je odigrao 100. utakmicu za beogradski klub.\n„Poseban je osećaj što sam odigrao 100 utakmica u Partizanovom dresu. Nadam se još mnogim, minimum još 100. Zaista lep osećaj i bio sam stvarno uzbudjen zbog te činjenice, ali sada moram da nastavim dalje i u još boljem ritmu“, rekao je Natho za klupski sajt.\nNatho je rekao da je teren na Čairu bio „najgori na kome je igrao u karijeri“, a da je njegovoj ekipi utakmica bila mnogo teža otkako je golman Aleksandar Popović na kratko izgubio svest i morao je da bude zamenjen.\n„Zaista je bilo teško igrati i pobediti, jer je teren bio toliko loš, slobodno mogu reći da smo igrali sve osim fudbala. To je bila plaža, a ne fudbalski teren za igru. Mislim da je ovo bio najgori teren na kome sam igrao u karijeri, a igrao sam nekad i na minus 15 i minus 20 stepeni Celzijusa. Ali, da biste uzeli titulu, morate da pobedjujete u takvim utakmicama“, dodao je on.\nPosle 22 kola u Super ligi Srbije Partizan ima pet bodova više u odnosu na Crvenu zvezdu. Natho je rekao da je ekipi bilo važno da pobedom počne polusezonu i da je srećan što se posle pauze zbog zdravstvenih problema spreman vratio na teren.\n„Osećam se dobro, bilo je veoma teško igrati fudbal juče, ali sam srećan zbog povratka i radujem se narednim utakmicama. Imamo Ligu konferencija i Super ligu, pokušaćemo da damo sve od sebe u Ligi konferencija, ali moramo da budemo i 100 odsto koncentrisani na domaće prvenstvo“, rekao je izraelski fudbaler.\n„Svaka utakmica je veoma važna, svaka utakmica za nas je, kako volimo da kažemo, kao poslednja. Svaka utakmica može da odredi budućnost i moramo biti veoma koncentrisani na to“, dodao je Natho.